Selepas Surgeon Simulator dilancarkan, ia menjadi sangat popular kerana mempunyai permainan yang kelam-kabut dan lucu. Sebuah sekuel yang lebih kelam-kabut telah diumumkan.
Bossa Studios, pembangun Surgeon Simulator, telah mengumumkan sebuah sekuel iaitu Surgeon Simulator 2. Ia akan dilancarkan di PC melalui Epic Games Store pada bulan Ogos tahun ini.

Salah satu penambahan paling menarik dalam Surgeon Simulator 2 ialah ia akan mempunyai mod multi-pemain yang memuatkan sehingga empat orang pemain.
Sebuah deluxe edition juga akan diterbitkan dan ia mempunyai beberapa barangan bonus menarik seperti:

Akses kepada beta tertutup
Barangan kosmetik eksklusif (set Mad Scientist, set Super Hero dan Surgeon Simulator Wristwatch)
Season Pass
Muzik latar rasmi

Surgeon Simulator 2 kini boleh dipra-tempah di Epic Games Store. Untuk maklumat lanjut mengenai judul ini, anda boleh melayari laman web rasminya.
Ikuti kami di Facebook dan Instagram.
Saksikan kami di YouTube.


Berikutan isu ramai streamer berhenti melakukan penstriman langsung, kami dari MyGameOn cuba mendapatkan jawapan daripada Soloz.
Soloz atau nama sebenarnya Muhammad Faris Zakaria, menyatakan bahawa penstriman langsung pada ketika ini agak sukar berbanding dulu.
“Setiap streamer akan dinilai dan mempunyai KPI tersendiri yang sudah ditetapkan oleh platform penstriman itu. Sekiranya mereka tidak mencapai KPI itu, maka platform penstriman itu boleh menurunkan gaji mereka,” katanya.
Apabila ditanya kenapa dirinya sekarang ini jarang melakukan penstriman, dia menjawab yang sekarang ini di lebih sibuk melakukan kerja-kerja lain.
“Buat masa ini, saya lebih sibuk melakukan kerja-kerja luar tetapi saya masih melakukan penstriman. Cumanya, dah tak kerap seperti dahulu,” ujarnya.
Soloz juga mengatakan sekiranya boleh dipilih antara kerjayanya yang sekarang ini atau kariernya sewaktu menjadi pemain profesional dalam e-sukan, dia lebih memilih dirinya sewaktu menjadi pemain profesional.
“Sekiranya boleh memilih, saya lebih rindu waktu saya menjadi pemain profesional kerana saya suka bermain game dan melakukan strim,” katanya.
Dia juga menyebut bahawa bidang penstriman ini banyak membantu dirinya sejak permulaan kariernya di industri e-sukan.
“Penstriman langsung banyak membantu saya sejak permulaan karier saya di industri e-sukan. Kalau tiada penstriman, mungkin saya tidak berada di tempat saya sekarang ini,” katanya.
Kami juga sempat bertanyakan pendapat peribadi Soloz mengenai peranti terbaru yang dilancarkan oleh realme.
Duta jenama realme Malaysia itu,  menyatakan bahawa dia amat menyukai telefon pintar realme yang baru dilancarkan, realme GT Neo 3.

View this post on Instagram

A post shared by realme Malaysia (@realmemalaysia)

“Semasa saya bermain game di peranti terbaru ini, saya dapat bermain dengan grafik yang paling tinggi.
“Pada ketika itu, saya bermain di tempat yang tidak mempunyai penghawa dingin dan tanpa sebarang gaming  fan, tetapi saya amat kagum apabila peranti ini tidak panas meskipun bermain dengan grafik yang paling tinggi.
Soloz juga menambah bahawa peranti ini mempunyai kapasiti bateri yang besar.
“Macam saya sendiri, tiga sahaja aspek utama saya dalam memilih telefon pintar gaming. Satu mempunyai grafik yang bagus, kedua tidak panas semasa bermain permainan dan yang terakhir mempunyai kapasiti bateri yang besar.
“Kesemua aspek yang saya perlukan itu, ada pada peranti realme GT Neo 3” katanya ketika ditemubual oleh MyGameOn dan realme.
Anda semua boleh membeli telefon pintar ini di realme Flagship Store Lazada atau di kedai rasmi realme.
realme juga menjadi penaja rasmi bagi Liga Profesional PUBG Mobile (PMPL) SEA 2022 dan menganjurkan liga mereka sendiri iaitu realme League 2022.
Apa pendapat anda?
Foto: Intsagram Soloz


GamesMY Esports menganjurkan banyak kejohanan e-sukan sejak 2018 seperti Zush Esports Cup, XM Esports Cup, GMX Cup S1 dan MSL Cup.
Pada 10 Disember lepas, GamesMY Esports menganjurkan GamesMY Open Day di GamesMy Studio, UIAM Gombak yang dhadiri oleh rakan strategik untuk majlis tandangan perjanjian.
Di majlis itu, mereka melancarkan NFT pertama mereka iaitu GamesMY Genesis.
NFT ini dijadikan pas keahlian untuk GamesMY Esports.
Pemegang NFT akan mendapat akses kepada:
1. Diskaun di studio GamesMY (kafe, permainan dan lain-lain)
2. Penyertaan dalam aktiviti anjuran GamesMY (strim, hadiah, kejohanan dan lain-lain)
3. Layak untuk membeli barangan GMX
4. Pendidikan (ceramah crypto, bootcamp, tutorial NFT)
Anda boleh melayari pautan INI untuk mendapatkan GamesMY Genesis NFT.
Perjanjian ini turut dihadiri oleh Pn. Elaine Chan dari Realme sebagai rakan telefon pintar rasmi GamesMY Esports.

En. Muhammad Fikri Nizam, mewakili Forfit sebagai rakan barang rasmi GamesMY Esports.
Terakhir ialah En. Tan Tiong Beng mewakili reddragon untuk rakan permainan rasmi GamesMY Esports.
Mereka juga menandatangani perjanjian bagi pemain FIFA GamesMY iaitu GMX Rasydan, GMX Slurpee dan GMX Neqi.
Pada sesi petang pula, Kie Razid (pengasas Roachpunk) juga mengadakan perkongsian untuk memperkenalkan NFT.


Rebult Keyboards, sebuah syarikat suis papan kekunci tersuai tempatan, berjaya mengumpul RM11,700 dan menyumbangkan jumlah wang itu kepada badan-badan bukan kerajaan (NGO) dalam usaha pemulihan dan pemeliharaan haiwan liar tempatan.
Antara NGO yang menerima sumbangan adalah WWF, Panthera, Juara Turtle Project, Bento Animal Rescues Organisation (BARO) dan Turtle Conservation Society of Malaysia.
Mereka asalnya bercadang untuk menyumbang sekurang-kurangnya AS$1,000 (RM4,231) tetapi selepas menerima sokongan yang memberangsangkan dari pelbagai pihak serta rakan mereka di ThocKeys dan Mech.Land, mereka berjaya menyumbang sejumlah besar RM20,500.

View this post on Instagram

A post shared by Rebult Keyboards (@rebultkeyboards)

Rebult Keyboards mengambil inisiatif mengumpul dana melalui penjualan dua suis papan kekunci yang bertemakan haiwan liar terkenal dari Malaysia iaitu Penyu dan Harimau.
Kedua-dua suis ini bukan sahaja terkenal di Malaysia, malah ia juga menjadi buah mulut penggemar papan kekunci mekanikal di seluruh dunia.
Suis ini dijual di beberapa negara seperti Amerika Syarikat, Eropah, United Kingdom, Filipina, Canada, China, Australia, Mexico dan India.

Idea suis Penyu dan Harimau muncul sewaktu mereka menggabungkan elemen dari beberapa suis papan kekunci yang berbeza demi mendapatkan ciri yang diinginkan.
Hasil kaedah ini digelar sebagai frakenswitches.
Menurut Jimmy dari Rebult Keyboards, mereka gemar mengambil inspirasi dari Malaysia untuk produk mereka.
Suis Penyu adalah suis linear manakala suis Harimau adalah suis taktil.
“Dari awal lagi kami memutuskan bahawa sebahagian daripada hasil jualan akan disalurkan kepada badan amal dan organisasi yang berkaitan, kerana beberapa spesies hidupan liar termasuk yang unik kepada negara kita semakin terancam,” kata Jimmy.

Jimmy juga berkata bahawa mereka bukan sahaja menumpukan sumbangan mereka kepada haiwan liar tempatan.
Malah, mereka juga menyumbang kepada komuniti sewaktu kemuncak wabak COVID-19.
Walau bagaimanapun, Jimmy mengutarakan bahawa mereka sentiasa akan mencari organisasi amal dan usaha murni untuk dibantu.
Untuk masa akan datang, Rebult Keyboards bercadang untuk mengembangkan barisan produk mereka agar dapat memudahkan komuniti papan kekunci tersuai tempatan.
Mereka juga akan menganjurkan group buy agar pembeli tempatan mampu membeli produk papan kekunci dari luar negara agar dapat mengurangkan cukai dan kos penghantaran.

Selain itu, Rebult Keyboards akan berkolaborasi dengan artis-artis tempatan pada tahun hadapan.
Syarikat itu juga bakal melancarkan produk terhad baharu yang diinspirasikan oleh negara kita.
Jimmy berharap bahawa mereka dapat bertemu dan bersantai bersama peminat-peminat papan kekunci tersuai ini suatu hari nanti.
Menurut beliau, komuniti ini berkembang dengan sungguh pesat dan makin ramai yang menyertai hobi ini.
Ikuti Rebult Keyboards di Instagram rasmi mereka untuk kemas kini terbaru dari syarikat itu atau terus ke laman web rasmi mereka di sini.


Syarikat produksi e-sukan terkenal, Beyond The Summit (BTS) sangat dikenali dengan pertandingan e-sukan Dota 2 yang dikeluarkan oleh mereka.
Selepas 11 tahun berkecimpung dan membentuk dunia e-sukan, BTS terpaksa menutup operasi mereka.

Pengasas Bersama syarikat, David “LD” Gorman juga menerangkan hal ini kerana BTS sudah tidak lagi mampan untuk meneruskan operasi e-sukan mereka.
Syarikat itu juga akan meneruskan pembayaran gaji untuk beberapa minggu akan datang dan mereka semua dibayar pakej pemecatan.

On the Future of Beyond the Summithttps://t.co/ZfsCGY3iM3
— LD (@LDeeep) February 27, 2023

Acara terakhir untuk BTS adalah pertandingan Smash Ultimate Summit 6 walaupun ramai peminat membuat kutipan wang untuk membuat Dota Summit.
Kini berakhirnya era Beyond The Summit yang menjadi antara pertandingan Dota 2 paling terkenal selain pertandingan besar seperti Major.
Beyond The Summit bakal dirindui semua komuniti Dota 2 dan semua jasa mereka sangat dikenang.
Industri e-sukan baru-baru ini banyak melakukan penstrukturan semula kerana industri tersebut banyak menghadapi masalah ekonomi.
Selamat tinggal Beyond The Summit.


Dalam masa beberapa minggu lepas, terdapat banyak judul permainan video menarik yang telah dilancarkan. Antara yang paling dinanti-nantikan adalah Final Fantasy VII Remake (FF7R) dan juga Resident Evil 3. Mesti anda tidak sangka bahawa ada studio dari Malaysia yang terlibat dalam pembangunan kedua-dua judul ini.
Lemon Sky Studios merupakan sebuah studio CGI dan animasi tempatan yang terlibat dalam pembangunan Final Fantasy VII Remake dan juga komponen multi-pemain Resident Evil 3 iaitu Resident Evil Resistance.
Mereka telah ditugaskan oleh Square Enix (pembangun FF7R) untuk menghasilkan pelbagai aset 3D. Untuk Resident Evil Resistance pula, mereka diupah oleh NeoBards Entertainment untuk menghasilkan aset 3D untuk watak-watak dan persekitaran dalam permainan tersebut.
Kedua-dua judul tersebut sering dipuji kerana mempunyai kualiti grafik yang sangat tinggi. Ini bermaksud Lemon Sky Studios tergolong dalam pihak yang memastikan kedua-duanya mendapat pujian-pujian sebegitu.
Ini merupakan dua pencapain baharu yang sangat hebat daripada studio tersebut. Sebelum ini, mereka juga terlibat dalam pembangunan judul-judul terkenal lain seperti Marvel’s Spider-Man dan Uncharted: The Lost Legacy.
Sebagai penggemar permainan video di Malaysia, penulis merasa sangat bangga dengan pencapaian studio ini. Penulis juga berharap Lemon Sky Studios mengekalkan prestasi tinggi ini dan teruskan menaikkan nama Malaysia dalam industri permainan video antarabangsa.


Pengulas e-sukan Mobile Legends, Syed Adeen kini menjadi penganalisis bagi pasukan Team Haq Mobile Legends.
Berita itu diumumkan semalam dalam satu hantaran di Instagram @teamhaqmy.

View this post on Instagram

A post shared by Team Haq (@teamhaqmy)

Berbekalkan pengalaman beliau dalam arena kompetitif MLBB sebagai pengulas, ini pastinya akan memberikan kelebihan kepada skuad Team Haq nanti.
Adeen adalah pengulas yang sering dilihat di Liga Profesional (MPL) selain turut mengulas kejohanan besar MLBB yang lain.
Foto: @teamhaqmy


Selesai saja majlis menandatangani perjanjian persefahaman (MoU) antara Media Prima Digital dan Kitamen semalam, Menteri Belia dan Sukan, Syed Saddiq Syed Abdul Rahman hadir untuk sesi pertemuan bersama pemain industri lain. Perhatikan twit dari bawah.

Catch up session at #LevelUpKL2018 w/ @SyedSaddiq, @YasminMDEC, @mistahasnul, & other key industry players, discussing the future of video games development in Malaysia. “We need to position ourself strategically to become the regional hub for the industry,” stated the Minister. pic.twitter.com/lm0gVfgFS5
— My MDEC (@mymdec) October 31, 2018

Dalam perbincangan itu, Syed Saddiq membincangkan mengenai masa depan pembangunan permainan video di Malaysia. Antara pemain industri yang terlibat ialah:
1. Michael Mumbauer (Senior Director, Visual Arts PlayStation)
2. Wan Hazmer (CEO Metronomik Sdn Bhd)
3. Kris Antoni (CEO Toge Productions)
4.Sam Carlisle (Director External Partners Worldwide Microsoft Xbox)
5. Keizac Lee (Portfolio Manager Kowloon Nights)
6. DC Gan and Welson Gan (Co-Founder Magnus Games Studio)


Ramai yang berkata esports sepatutnya berada dalam liga tersendiri tapi jika ia dimasukkan dalam acara sukan yang besar, pastinya impak pun besar dan mampu tunjukkan pada peminat sukan yang bermain game secara kompetitif boleh menjadi satu cabang industri baru.
Dalam laporan yang dipetik daripada Utusan Online pada hari Sabtu lepas, Menteri Belia dan Sukan, Syed Saddiq Syed Abdul Rahman ingin esports dipertandingkan dalam Sukan SEA 2019 di Filipina, tahun depan.
“Pasaran esports besar. Saya tak mahu Malaysia ketinggalan sebaliknya kita bakal memimpin gerakan ini di Asia Tenggara.
“Sebab itu kita mengadakan perbincangan dengan wakil-wakil kementerian baru-baru ini dan saya akan berjumpa Menteri Belia dan Sukan negara ASEAN lain untuk bincangkan agar hasrat ini dapat direalisasikan,” katanya dalam satu sidang akhbar.
Saddiq juga mengatakan ASEAN adalah rantau yang paling berkembang untuk pasaran esports.
Sebelum ini, Menteri Belia dan Sukan ini bercakap mengenai stadium e-sukan dengan kerjasama AirAsia. Korang boleh baca artikel itu di pautan di bawah.
Baca lanjut: Esports Centre Sedia Peluang Pekerjaan Kepada Rakyat


Esports atau e-sukan nampaknya makin lama makin mendapat perhatian ramai pihak terutamanya Menteri Belia dan Sukan, Syed Saddiq Syed Abdul Rahman.
Di laman Twitter baru-baru ini, YB Syed Saddiq menyatakan sokongan kepada atlet e-sukan negara, memberi kata-kata semangat yang tak putus.

1. Pool of Esports Talent
.
Last night was a momentous night for esports fans in Malaysia. Pemain Dota2 Malaysia, xNova bersama team PSG.LGD mendapat tempat kedua dalam The International 8, acara terbesar untuk Dota2 dan membawa pulang US$4.1 Juta (RM 16.8 Juta) sebagai hadiah. pic.twitter.com/uxYNK134qd
— Syed Saddiq (@SyedSaddiq) August 27, 2018

2. Dua atlet PUBG Malaysia, John Choo & Yin Wai dari team Awful Squad juga layak ke Grandfinal Broadcaster Royale di Seattle, AS. pic.twitter.com/vBz2cVFQSF
— Syed Saddiq (@SyedSaddiq) August 27, 2018

3. Bukan sahaja Dota2 & PUBG, atlet Malaysia, Keron dan Haikal telah melayakkan diri untuk acara esports (PES 2018) di Sukan Asia Jakarta 2018 pada 1 September nanti. pic.twitter.com/tEnWH08K33
— Syed Saddiq (@SyedSaddiq) August 27, 2018

4. There will be more local esports athletes and success stories for Malaysia. Keep them coming! ????
.#esports#YouthPower
— Syed Saddiq (@SyedSaddiq) August 27, 2018

Tahun ini saja, kita menyaksikan jutawan muda negara, Yap Jian Wei yang bernaung di bawah skuad China iaitu PSG.LGD memenangi RM16.8 juta. Tak lupa juga kepada ahli Mineski, Mushi dan Nana serta Midone dari Team Secret yang terkandas di lower bracket namun dah buktikan yang terbaik di The International 2018.
Semoga selepas ini lebih banyak atlet esports mengharumkan nama negara kelak.


Dua pemain Mobile Legends, Syno dan Lolealz sah menyertai skuad RSG MY hari ini. Ia diumumkan dalam satu acara Yoodo Powers Up 2021 petang tadi.
Dalam pada itu, Yoodo juga mengumumkan kolaborasi strategik bersama RSG MY yang melihat kepada pengumuman Yoodo RSG MLBB.

Ini adalah lineup penuh pasukan tersebut:

Logan – Abdul Wandi, Tank/Support;
Leixia – Ahmad Ali Huzaifi, Mid/Core;
Zaraki – Jamil, Offlane;
Rush – Herwin, Tank; Kaizer – Isme Haqeem, Offlane;
Lolealz – Ealtond Rayner, Offlane;
Syno – Mohamad Amir Afdhal.

Yoodo juga memperluaskan pengaruh mereka dengan pengumuman Yoodo RSG CODM (Call of Duty: Mobile).
Ia dianggotai oleh Abdul Hakiem, Farriis Rauf, Muhammad Azri, Ameer Imran dan Muhammad Irfan Danial.
Aiman
“Kami menghubungkan komuniti e-sukan dalam satu cara yang unik untuk melahirkan juara dalam semua kejuaraan. Apabila menyebut tentang meluaskan pengaruh di Malaysia, Yoodo adalah yang paling sesuai. Kami teruja menyaksikan kolaborasi ini membawa pemain kami ke tahap lebih baik,” kata Aiman Wafiy Roslan, Pengurus Operasi RSG Malaysia.


Pemain Mobile Legends, Mohamad Amir Afdhal Ruzlan atau Syno kini kembali ke Liga Profesional (MPL) MY musim kesepuluh bersama Team Caracal.
Syno akan menjadi kapten untuk lineup baharu ini.

Sebelum ini, dia bermain untuk pasukan Anbu X Gaming yang bertanding di liga semi profesional (MSPC).
Kali terakhir dia bertanding di MPL adalah bersama RSG MY pada musim ketujuh.
Selain itu, bekas pemain Suhaz, Zedd juga kembali ke lineup ini.
Semoga berjaya Team Caracal!


Semalam, peminat RSG MY digemparkan dengan berita Imran Rosli (Vokey) meninggalkan organisasi. Hari ini, giliran Mohamad Amir Afdhal Ruzlan (Syno) pula.
Pengumuman itu dibuat ringkas di Instagram @rsg.sgmy sebentar tadi.
Walaupun pengumuman ini mungkin kedengaran mengejutkan, namun jika diperhatikan dari MSC 2021, Syno hanya main satu perlawanan ke atas IDNS dan tak bertanding untuk playoffs.
Jadi dari situ ramai yang menyangkakan pemain ini mungkin akan jadi pemain simpanan ataupun tidak lagi aktif.
Syno adalah bekas pemain Team Bosskurr di MPL MYSG musim kelima dan dikenali dengan kemahirannya bermain Chou dengan sangat baik sehinggakan banyak pasukan ban hero ini.
Ke mana hala tuju Syno selepas ini?


Hari ini Riot Games Asia Tenggara mengumumkan baju League of Legends UT Collection kini boleh didapati di kedai-kedai Uniqlo berdekatan anda dan juga di kedai dalam talian Uniqlo.
Enam rekaan unik yang diinspirasikan daripada beberapa champion popular seperti Jinx dan rekaan unik elemen dalam League of Legends seperti Summoner’s Rift, Poros dan juga K/DA.

Sebagai tambahan juga rekaan baju baru ini diperagakan oleh kumpulan terkenal oleh Riot Games iaitu K/DA.

Untuk maklumat lanjut kesemua t-shirt League of Legends boleh didapati di kedai Uniqlo berdekatan anda dan juga kedai dalam talian Uniqlo dengan harga RM59.90 sahaja.


Dalam perlawanan kelayakan Sukan SEA ke-31 berlangsung hujung minggu lepas selama tiga hari, pasukan Tabah NSEA dan Geek Fam berjaya menjadi wakil Malaysia untuk bertanding di temasya sukan itu yang akan diadakan di Hanoi, Vietnam pada bulan Mei ini.
Kedua-dua pasukan PUBG Mobile itu akan mengambil bahagian dalam kategori acara berkumpulan (4 orang).

Masing-masing mengumpulkan skor 167 dan 156 mata setakat peta terakhir. SEM9 yang kecundang pada hari pertama juga berjaya daki hingga tempat keempat.
Sukan SEA ke-31 dijangka berlangsung pada 12 Mei hingga 23 Mei ini.
Nama-nama kontinjen negara akan diumumkan tak lama lagi manakala 14 Mac pula akan dimulakan sesi kem latihan (bootcamp).
Setiap atlet yang terpilih akan mewakili Malaysia dan akan menyertai bootcamp selama dua bulan di Casa Bukit Jalil dan di EBN Esports Arena di Quill City Mall, Kuala Lumpur.
Sebelum ini Skuad Malaysia pernah memenangi pingat emas untuk Hearthstone dan pingat gangsa untuk Mobile Legends: Bang Bang.
Sukan SEA Hanoi 2021 mempertandingkan MLBB, PUBGM (solo), PUBGM (acara berpasukan), Wild Rift (wanita), Wild Rift (lelaki), Free Fire, FIFA Online 4, League of Legends, Arena of Valor dan Crossfire.

@mygameondotmy Tahniah Tabah NSEA dan Geek Fam! #SukanSEA #pubgmobile #fyp #kakigaming #tiktokmalaysia ♬ Sport Trap Background(781699) – TimTaj

Foto: Facebook Negeri Sembilan Esports Association


Benarlah orang Filipina dan MOBA berpisah tiada.
Satu penjara di Filipina pada tiga tahun lepas mengadakan pertandingan Warcraft 3 Dota All Stars untuk banduan mereka.

Pertandingan Dota ini diadakan di Pengurusan dan Penologi Penjara Baguio( BJMP), Filipina.
Berita ini dilaporkan oleh laman Facebook 95.7 Brigada News FM Koronadal yang juga berkongsi gambar poster pertandingan.

Boleh dikatakan ini adalah pertandingan e-sukan pertama di dunia yang diadakan di dalam penjara.
Mungkin disebabkan jumlah pemain yang sedikit, mereka hanya bermain 3 lawan 3.

Ramai ketika itu memberikan komen pujian kerana memperlakukan banduan dengan penuh kemanusiaan dan juga pujian untuk pihak pengurusan penjara itu.


E-sukan antara universiti bukanlah perkara baru. Garena misalnya pernah mengadakan pertandingan FIFA Online 3 dan League of Legends yang membabitkan siswa. Tapi untuk pengetahuan, Garena adalah publisher yang bertapak di Malaysia dan Singapura.
Hari ini penulis menghadiri acara perasmian Taiwan Excellence Intercollege Battleground 2018 (TEIB) di Pantheon, Subang Jaya yang juga dikira sebagai kejohanan e-sukan antara universiti terbesar di Malaysia. Ia menampilkan 10 juara dari kelayakan yang diadakan di 6 lokasi bertanding dalam 3 permainan iaitu Dota 2, CS:GO dan League of Legends.
Paling menarik, sebanyak RM130,000 hadiah wang tunai terkumpul menjadi rebutan semua pasukan bertanding. Pusingan akhir akan diadakan pada Oktober ini dan mengumpulkan 10 skuad teratas dari 10 universiti iaitu KDU, INTI, HELP, Taylor, TARC, MMU, UMS, UCSI, FirstCity dan Southern.
Pengarah Urusan Genysis All Evento Sdn Bhd, Justin Sau berkata, kejohanan ini adalah untuk menggilap bakat siswa bagi memahami e-sukan sebagai satu platform yang boleh diceburi secara sihat.
Pusingan kelayakan sudah bermula sejak April dan akan berakhir pada Oktober ini bagi menyaksikan 30 pasukan yang akan berentap pada acara utama nanti.
Kalau korang nak tahu, selain tiga permainan utama ini, akan ada juga kejohanan lain iaitu Arena of Valor, Street Fighter V, Tekken 7 dan permainan simulasi lumba kereta, Assetto Corsa. Pendaftaran akan dibuka pada September ini.
Penaja bagi kejohanan ini ialah Acer Predator, ASUS ROG dan MSI.


Artikel ini disiarkan untuk Malindo Air.
Kejohanan e-sukan yang berprestij biasanya diadakan di Kuala Lumpur atau Selangor. Jadi tak hairanlah kan kalau ada ramai komuniti tanah air terutamanya dari Sabah dan Sarawak sanggup turun padang untuk bertanding.
Ada yang menggunakan duit sendiri kerana sudah bekerja. Duit simpanan yang digunakan setelah beberapa lama dijadikan modal untuk beli tiket kapal terbang ataupun sebagai wang pendahuluan untuk tempat kediaman.
Tapi macam mana pula kalau peserta dalam kalangan siswa? Kebanyakan dari mereka adalah pelajar universiti/kolej sepenuh masa dan tidak bekerja. Mereka perlukan bantuan dana untuk bergerak.

Atlet e-sukan Kejohanan E-Sukan Kampus Semester 2 (XPAXKEK) ditaja penerbangan sepenuhnya oleh Malindo Airways

Pasukan Genesys dari Universiti Malaysia Sabah Kampus Antarabangsa Labuan (UMSKAL)
Pada Kejohanan E-Sukan Kampus Semester 2, pasukan Mobile Legends dan PUBG Mobile dari Sabah, Sarawak dan Labuan layak ke Grand Final di Kuala Lumpur.
“Masalah pengangkutan dan penginapan adalah halangan utama kami (di Sabah dan Sarawak) untuk ke Grand Final. Kami juga tidak dapat menanggus kos tersebut yang tinggi dan bergantung harap kepada pihak universiti untuk memberikan dana.
“Melalui kos penerbangan yang ditanggung dapat mengurangkan tekanan para pelajar dalam menyertai kejohanan e-sukan selain menaikkan semangat mereka untuk buat lebih baik.
“Ia juga secara tak langsung beri keyakinan dan kepercayaan kepada ibu bapa untuk tidak merasa ragu dengan penyertaan kami dalam e-sukan,” kata Kapten skuad Genesys, Mohamad Madani Ahmad, 23 tahun yang juga penuntut Universiti Malaysia Sabah Kampus Antarabangsa Labuan (UMSKAL).
Selain Genesys, beberapa pasukan lain turut menerima tajaan syarikat penerbangan Malindo Airways selaku penerbangan rasmi sempena kejohanan tersebut.

Nikmati penerbangan baru ke Sandakan dan Tawau

Kali ini, Malindo Airways menambah laluan penerbangan baru ke Sandakan dan Tawau, Sabah.
Sandakan – penerbangan setiap hari (7 kali seminggu) bermula 17 Februari 2020.
Tawau – penerbangan setiap hari (7 kali seminggu) bermula 2 Mac 2020.
Selain itu Malindo juga menambah laluan penerbangan ke Chitose, Hokkaido (Jepun) menerusi transit di Taipei akan memulakan beroperasi kembali bermula 25 Januari ini dengan tiga kali penerbangan iaitu pada hari Selasa, Rabu dan Sabtu.
Bermula 29 Mac pula, mereka akan menambahkan frekuensi kepada lima kali penerbangan seminggu ke Chitose, Hokkaido jadi anda dah boleh siap sedia kumpul duit kalau mahu ke lokasi menarik di Jepun ini!
Bagi laluan ke Da Nang, Vietnam pula, penerbangan adalah sebanyak tujuh kali seminggu yang sudah bermula sejak Disember.
Untuk info lanjut dan promosi penerbangan menarik, layari malindoair.com/ , Instagram: @malindoair ataupun laman Facebook rasmi mereka facebook.com/malindoair/


Wabak COVID-19 bukan saja menghadkan perjalanan kita di luar kerana Perintah Kawalan Pergerakan Bersyarat (PKPB) tapi juga memberikan suasana berlainan kepada ramai umat Islam di negara ini. Buat pertama kalinya, kita dihalang untuk rentas negeri dan pulang ke kampung bagi mengelakkan tersebarnya virus tersebut kepada insan tersayang.
Jom ikuti pengalaman lima gamers ini berkongsi suka-duka beraya di perantauan.

Beraya di bilik hotel saja

Nama: Mohamad Wafiuddin Mohamadiah
Usia: 33 tahun
FB Page: KitaGamers Station

“Perasaan sedih tu mesti ada tetapi disebabkan sudah banyak kali melaluinya, tidak la rasa sangat. Cuma terkilan kali ini isteri dan anak-anak juga tidak dapat pulang ke kampung halaman ini disebabkan PKPB.

“Raya tahun ini sejujurnya tidak disangka-sangka akan beraya di dalam bilik hotel (atas tuntutan kerja) kerana masih dalam tempoh kuarantin. Berbeza jika sebelum ini menyambut hari raya di tempat kerja bersama rakan-rakan sekerja yang lain.

“Pada raya pertama, cuma boleh video call dengan ahli keluarga dan rakan-rakan, disamping menonton televisyen dan mengemas kini laman sosial. Rendang ketupat dan lemang pun masih sama-samar lagi ni,” katanya.

Akui sambutan tidak begitu meriah

Nama: Amirul Mukminin Abdullah Zahri
Usia: 24 tahun
FB Page: Yonny

“Perasaan agak kecewa dan sedih kerana kami satu keluarga sudah pun rancang dengan sebaik mungkin dan beli barang yang untuk atuk dan nenek sedara dekat sana tapi sayangnya semua tu terpaksa digunakan dahulu kerana tarikh luput makanan tersebut. Sedih kerana tahun ini tidak dapat bersalaman dan berjumpa dengan keluarga lain untuk bergembira. Namun, saya juga lega kerana sekurang-kurangnya dengan duduk di rumah dapat mengelakkan wabak COVID-19 dari tersebar.

“Persediaan tahun ini tidak sama seperti tahun-tahun sebelumnya. Saya rasa tahun ini lebih minimalis. Ini mungkin kerana kami sekeluarga tidak dapat keluar untuk beli barang-barang hiasan atau keperluan untuk raya. Dari sudut positif, saya rasa lebih elok di mana kami dapat berjimat lebih banyak berbanding tahun tahun lepas. Negatif pula, saya rasa sambutan tidak begitu meriah dengan semua orang tidak dibenarkan untuk menziarahi antara satu sama lain, solat raya berjemaah dan keluar untuk berseronok tidak dibenarkan,” katanya.

Rindu konvoi menjelang Aidilfitri

Nama: Danial “Bilal” Haziq
Usia: 27 tahun
FB Page: Danial “Bilal” Haziq

“Pertama sekali perasaan agak sedih juga sebab kali pertama tak dapat pulang ke kampung jumpa saudara-mara disebabkan COVID-19 ni dan tidak boleh rentas negeri buat masa sekarang.

“Persediaan raya tahun ini agak sederhana sahaja tidak banyak berbelanja lebih kali ini dan suasana sambutan buat saya agak sederhana juga bersama keluarga dan jiran tertangga terdekat. Kenangan paling manis saya rindukan adalah bergerak konvoi bersama-sama pulang ke kampung dan konvoi raya bersama seperti tahun-tahun lepas,” katanya.

Tak dapat ziarah kubur arwah adik di kampung

Nama: Emy Tarmizi (Aduka)
Usia: 26 tahun
FB Page: Aduka

“Perasaan saya lebih kepada rindu dengan suasana kampung , sebab lama tak jumpa kawan disebabkan saya membesar di Perak walaupun lahir di Klang, Selangor. Sedih apabila teringat kepada arwah adik yang meninggal pada Aidilfitri yang lepas jadi membuatkan saya dan keluarga sedih tidak dapat pulang menziarahi arwah adik saya yang dikebumikan di sana.

“Tiada apa apa persediaan dari saya dari segi membeli belah mahupun pengubahsuaian rumah kerana bagi saya suasana sambutan tidak sama seperti kampung kerana di bandar saya hanya lebih memikirkan kerja daripada meluangkan masa untuk beristirehat ketika raya tiba,” katanya.

Bersyukur masih diberi nikmat kesihatan

Nama: Radzi “Ikuto” Rahman
Usia: 28 tahun
FB Page: Ikuto00

“Kebiasaannya, setiap Ramadhan saya akan pulang dua hari sebelum Syawal. Sehari sebelum raya, adik beradik lain akan kemas rumah, ibu bapa di dapur dan saya akan bantu sekali memasak. Tahun ini mungkin berbezalah. Disebabkan rumah sewa ini tiada kelengkapan memasak jadi saya beli biskut dua-tiga balang secara dalam talian.

“Alhamdulillah, keluarga pun ada hantar barang macam kerepek ubi, kerepek bawak, kekacang dan lain-lain. Hari raya ini mungkin berbeza tapi saya tetap boleh berjumpa mereka walaupun secara maya. Walau tak dapat cium tangan dan peluk keluarga tahun ini, tapi saya bersyukur diberi nikmat kesihatan dan dipanjang usia untuk sama-sama menyambut Syawal,” katanya.

Ikuto juga ada mengarang pantun sempena Aidilfitri. Baca di bawah:

Merdunya suara indahya kata,
Dapat didengari di Aildilfitri,
Walau keluarga jauh di mata,
Tetapi mereka kekal tetap di hati.

Erat hubungan sesama kita,
Walau jauh tetap dirindui
Hari raya maaf dipinta
Semoga gembira dihari mulia ini


Berakhirnya Twitch Rivals VALORANT Series 2 baru-baru ini, streamer Imane ‘Pokimane’ Anys menyatakan rasa tidak puas hatinya.
Menghampiri penghujung kejohanan, streamer Twitch itu mengatakan bahawa pasukan-pasukan yang bertanding tidak seimbang.
Keseluruhannya, kejohanan itu melibatkan lapan pasukan dan lima ahli setiap pasukan.
Pokimane yang bermain untuk pasukan Team Sydeon bersama Myth, Blaustoise dan kentwood. Menurut Pokimane, setiap pasukan sepatutnya mempunyai dua pemain ‘Immortal’ yang berada di peringkat tertinggi VALORANT. Walaubagaimanapun, beberapa pasukan mempunyai tiga hingga empat pemain peringkat tertinggi yang menjadikan acara kelihatan berat sebelah.
“Saya tidak faham, bagaimana hal ini terlepas daripada pihak Twitch Rival dan pihak Riot Games,” kata Pokimane. “Ia merasakan pasukan sangat tidak seimbang yang boleh menyebabkan pengalaman streamer yang tidak baik dan dan pengalaman tontonan yang tidak baik. Ia membuatkan saya sedih, kerana ini digelar kejohanan yang menyeronokkan dan kasual.”
Pokimane menyatakan pasukannya sebagai ‘cukup seimbang’ sementara menggelar pasukan Team Bnans, Team itsHafu dan Team Ploo sebagai ‘tersusun’.
Di penghujung kejohanan tersebut, Bnans dan Ploo masing-masing ditempatkan di tempat pertama dan ketiga, manakala itsHafu mendapat tempat ketujuh, betul-betul dibelakang pasukan Team Sydeon.
Agak sukar untuk menyatakan bahawa pemain Immortal cukup memainkan peranan dalam keputusan tersebut. Oleh itu, mudah untuk memahami kenapa Pokimane tidak senang dengan bagaimana kejohanan ini berlangsung.
Sydeon ada menulis di Twitternya setelah selesai kejohanan dengan menyatakan dia “super underperformed” dalam kejohanan itu..
Jika ketua pasukan sendiri mempunyai rasa yang sama, dia tidak mempamerkan perasaan itu, sebaliknya memberikan permainan yang baik dengan semua pesaingnya.
Pokimane kemudiannya membalas dengan mengucapkan terima kasih kepada Sydeon kerana menjemputnya untuk turut serta.
Dengan harapan, ini tidak akan mengambil masa yang lama untuk streamer ini berpeluang untuk bersaing antara satu sama lain lagi, dan mengharap kali ini dengan saingan yang seimbang.
Artikel ini diterjemah dari Comicbook. Artikel asal boleh dibaca di SINI.


Team Caracal, yang juga salah satu pasukan bermain di Liga Profesional MLBB (MPL) MY musim kesembilan tidak akan menyertai pusingan kelayakan Sukan SEA 2021, Hanoi, Vietnam.
Pengurusnya, Mohamad Zawir Zakari atau Tupai berkata mereka tidak mendaftar kerana kesuntukan masa.
“Tak masuk sebab tak jumpa jungler untuk gantikan LinkEzaa dan tak sempat nak buat persediaan untuk kelayakan,” katanya ringkas ketika dihubungi MyGameOn.
Ini bermakna Team Lemah akan menggantikan skuad itu.
Difahamkan, kelayakan itu akan bermula hari ini yang mana 10 pasukan dari MPL MY S9 menyertai.
Mereka adalah:

Orange Esports
Suhaz Esports
Red Esports
MAB Esports
Geek Fam
RSG MY
Team Lemah
HomeBois
Todak
Team SMG

Kelayakan ini akan berlangsung selama tiga hari hingga 23 Februari ini. Geek Fam antara pasukan yang menjadi tumpuan juga kerana baru-baru ini, mereka meminjam pemain Malaysia, Muhammad Arif Abdul Halim (Rippo) dari Bigetron Indonesia.


Siapa tak kenal BTR Taka. Beliau adalah pemain Bigetron Alpha yang berbakat.
Bagaimanapun, baru-baru ini, pemilik nama Fadhil “Taka” Asra meninggalkan BTR dan menyertai RRQ Hoshi.
Berita tersebut diumumkan dalam satu posting di Instagram.

View this post on Instagram

A post shared by Team RRQ (@teamrrq)

Taka sebelum ini ditawarkan RRQ dan nyata ingin mencuba pengalaman baru bersama mereka. Beliau juga adalah seorang pemain versatil dan ini membantu RRQ memantapkan lagi roster mereka.
Nantikan kemunculan Taka di MPL ID musim ketujuh bermula tak lama lagi.
Ikuti kami di Facebook, Twitter dan Instagram. Saksikan kami di YouTube.


Why do you think everyone is scared of an octopus?
Before I give the answer, let me tell you a tale of a six-legged octopus named Tako the hexapus. She was being held captive and experimented by humans until one day, she successfully teleported outside of her lab cage on her own. Bewildered, she needs all the help she can get by befriending eccentric sea creatures such as Cucumbros the sea cucumbers to assist her in maneuvering through bizarre lab terrains.
This is the story of Takoway, a puzzle mobile game developed by Singaporean-based indie studio Hexagoon Studios and published by Daylight Studios under the guidance of DaylightX, which is a mentorship program to help up-and-coming Singaporean game developers.

From the students who developed the outer space puzzle game entitled Weightless, Takoway requires players to peek into another perspective by swiping the screen left to right or vice versa in order to solve puzzles inspired by the Necker Cube optical illusion.
I talked to the team behind Takoway about creating a well-balanced commercial puzzle game and facing the challenges of becoming indie game developers in Singapore. The team is consisted of CEO Wallace See, CTO Brandon Swee, Game Designer Hazzry Shafaruan, Game Programmers Kok Han Yi & Matthew Chan and Game Artists Natasha Athalia & Claire Tai.
MyGameOn (MGO): Are there any unique features of Takoway that you like to tell the players?
Hazzry: The one thing that is unique about Takoway is the use of the sliderthat allows you to switch between interior and exterior perspectives. This particular mechanic has not been seen anywhere in the current games market. Even when they do involve perspective-shifting, it is usually on a “trigger” basis. I really hope that players enjoy this new way of playing, having the power to control how much of the game world to change. We also added this dual-perspective element into other facets of the game; more than just the gameplay. I won’t say too much but do keep your eyes and ears peeled.
Swipe left and right to see the changes of the puzzle level
MGO: What are the challenges in developing Takoway?
Hazzry: For the most part of the project, more than half of the team was still in university so there was the constant struggle of having to balance both schoolwork and Takoway work. We all had to work independently and at different timings of the day. To overcome this, we ensured that we synced up our efforts and workflow at least once a week, constantly kept each other in check and made sure that we’re all moving in the same direction.
Another is our inexperience. We had to pick up new skills and right our wrongs as we went along with the development process. It wasn’t easy, but we are thankful to have met wonderful, talented individuals along the way who helped ease the process.
Brandon: The need to make a living out of it and making a game that can put food on the table. Because of that, experimentation, learning and making mistakes are much more difficult to justify because it becomes sunk cost in time (and therefore money). Making a game that fits our vision in a specified amount of time, all while ensuring it sells well, that’s an equation I found (and still find) hard to balance.
Matthew: From a programming perspective, we found ourselves running into a lot of problems that we had to create our own solutions because no one else would ever run into these issues. For example, when we were writing the shaders for Takoway, certain things like depth buffers wouldn’t completely work the way we would want them to. A lot of time was put into working through the limitations we had to get the game looking the way we wanted.
Natasha: Because of our decision to use minimal text and words in our game, from a storyline/cutscene perspective, it was tough to convey our intended message and story. We had to go through multiple iterations of our cutscenes to ensure that players’ interpretation of the story is in line with ours. But through the struggles, there was also a wonderful revelation. The whole process made me realise the different ways people can interpret stills and images, some that I would never have been able to think of on my own. Because of this, I felt that it led to a better story for the game.
Tako on her way out of the lab
MGO: After creating Weightless, which is also a puzzle-based game, are you more confident in making puzzles that can be enjoyed by both casual and veteran of puzzle games?
Hazzry: I definitely feel that I am more confident in designing puzzles but at the same time, there is still so much for me to learn! I wasn’t very confident with myself in making a puzzle game for commercial release but well, sometimes the best way to learn is to throw yourself into the deep end of the pool.
Casual and veteran (or hardcore) puzzle-game enthusiasts enjoy very different puzzle experiences and it’s almost impossible to cater to both at the same time. There is a need to choose the audience that you are designing for. I wouldn’t consider Takoway as a game for hardcore puzzle enthusiasts (unlike games like The Witness or The Talos Principle), but if given the opportunity and circumstances to design one for the said audience, I’d definitely be up for the challenge!
MGO: In what way does the DaylightX program help you as a budding game developer?
Brandon: As an indie studio, it’s not just about making the game but also everything else surrounding it. The press contacts for the mobile market, the knowhows of marketing a game, localization and even lending us a helping hand with development during busy periods all helped in our development process. It’s all these little things that add up in making me realise the complexity in bringing a full game to the market.
Matthew: In a market as open to competition as the games industry, selling your game has to go beyond just putting it out there. Having a larger game development company that already has credentials to not only guide us through with marketing efforts but to also back your game really helps with the visibility of our game.
Wallace: DaylightX brought us through a crash course in the workflow of a game company. We have learned to not make the same mistakes they made when they first started out (like not thinking of localisation implementations from the start), tips on how to market our game effectively on our own and good practices in development to ensure that we meet deadlines.
Wacky sea creatures will assist you in multi-dimensional terrains such as producing sea bubble, spinning wheel, and sea portals
MGO: What kind of advice would you like to give for Singaporean and Southeast Asia (SEA) developers who want to make a break into the gaming industry?
Hazzry: Figure out how to stand out. With the video game market becoming increasingly saturated as the years go by, the need to stand out from all the clutter is vital for the survival of not just your game, but your game company, especially so if you’re doing it full time. Once you’ve identified that unique feature, highlight it A WHOLE LOT. Make it the star, make it pretty, make it feel good, and then proceed to show everyone on the face of this earth. Make full use of the reach and virality that social media enables you – Twitter, Facebook, and Reddit is your best friend!
Claire: Make connections. Human resources are the best form of resources you can get; they can benefit not just your game, but also help you grow as an individual in ways that could surprise you.
Matthew: I do think that in Singapore or SEA in general, we happen to sit at the crossroads of the Western and Asian cultures. The best thing to do is to take advantage of this position we have and create things people haven’t seen before. I say this because that’s one of the things that can make a game stand out.
Hanyi: Try to get your ideas out early and get feedback on it. I think as a starting developer, it is hard to judge whether your idea is good or not. Hence, it is important to get validation from other people, so you know whether it is worth to invest more time into it.
Natasha: Find the right people to work with. It is important to work with people that are on the same wavelength with you in terms of vision, ambition, and even work or creative style.
Wallace: Know what you are up against and have a clear understanding of what makes you stand out. Once you’ve got that down, work hard for your goals and don’t settle for anything less. Always remember that you are in control of the outcome of this endeavour, never blame external factors for your failures. Keep learning and make better decisions!
Meet Edgar the sea snail, Chuck the salamander and adorable Tako
Have you figured out the answer to the question above? It’s because the octopus is well-armed.
Now it’s your turn to make good use of those arms. Takoway is now available on Android and iOS for RM11.99 and RM12.90 respectively. Follow the adventures of Tako and her sea creature buddies on Facebook, Twitter and Instagram.
Be sure to catch more gaming and esports with MyGameOn through our Facebook, Twitter and Instagram. Watch us on YouTube.


Permainan Video Free-toPlay (F2P) sudah membuat jutaan malah billion wang ringgit dalam masa setahun.
Game seperti ini tidak percuma seperti yang anda sangka.
Salah satu taktik psikologikal mereka adalah membuat anda mengeluarkan wang untuk menguntungkan syarikat anda.
Apa matlamat permainan video F2P?
Idea F2P dibuat adalah menjual ‘pengalaman’ yang lebih baik kepada pemain.
Permainan video tradisional akan memberi fokus kepada keseronokan, sebaliknya bagi permainan video F2P, keseronokan itu adalah nombor dua dan hanya ditengahkan selepas ketuntungan.
Selalunya permainan video F2P membuat duit dari pembelian kecil dalam kuantiti yang banyak.
Pembina permainan video F2P bukan tidak mengambil tahu mengenai keseronokan sesuatu permainan itu tetapi hal ini tidak bermakna anda tidak akan mengeluarkan duit.
Jadi banyak taktik yang dibuat oleh untuk mengawal psikologi anda supaya anda terdetik untuk mengeluarkan duit bagi mendapat apa yang anda mahu dalam permainan video F2P.
Jom baca 4 Taktik Psikologikal Permainan F2P untuk memerah duit anda:
1. Kemajuan Palsu

Kemajuan palsu selalu menjadi salah satu taktik psikologikal yang mungkin anda sendiri pernah rasa tidak kira di luar atau dalam permainan video.
Sebagai contoh, kupon cop yang selalu dibuat oleh kedai kopi.
Setiap kali anda membeli kopi anda akan medapat satu kad untuk dicop dan mendapat bonus selepas mengumpul 10 cop dan boleh memdapatkan satu kopi percuma.
Ini yang selalunya dibuat oleh permainan video F2P untuk memastikan anda sentiasa cuba untuk topup walaupun sedikit.
Sebagai contoh, banyak permainan video F2P pada awalnya akan memberi anda pelbagai hadiah dan kristal untuk digunakan tetapi lama kelamaan hadiah yang diberikan akan berkurangan dan anda akan berasa terpaksa untuk mengeluarkan duit.
2. Gacha dan Kotak Tikam

Sudah pasti, anda sendiri pernah bermain permainan video yang mempunyai kotak tikam atau sistem gacha.
Sistem ini memerlukan anda untuk membuka lootbox bagi mendapatkan apa yang anda mahu.
Taktik yang dibuat ialah harga satu kotak yang mahal dan peluang untuk mendapatkan sesuatu yang jarang dijumpai dengan sangat rendah peluangnya.
Apabila anda mendapatkan sesuatu yang jarang dijumpai anda akan berasa anda bertuah dan berkemungkinan besar anda akan mengeluarkan duit lagi untuk meneruskan tuah anda.
3. Perbandingan Sosial

Perbandingan sosial adalah sesuatu yang semua orang rasa di sekeliling mereka.
Jika anda melihat seseorang itu tidak sebaik anda, ini akan membuatkan anda berasa lebih dari dari orang itu, tetapi sebaliknya akan berlaku apabila anda melihat orang lain dalam posisi yang lebih baik dari anda.
Sebagai contoh dalam permainan video, anda pasti akan cuba untuk meniru pemain-pemain lain yang lebih hebat dari anda tetapi anda sedar mereka hebat kerana menggunakan wang.
Jadi anda akan cuba juga untuk menggunakan wang bagi mencapai posisi orang lain.
Anda perlu berfikir perasaan untuk menyamakan kedudukan dengan orang lain.
4. Artificial Scarcity

Artificial Scarcity adalah satu teknik pemasaran yang memberi nilai lebih tinggi untuk barang yang unik dan terhad.
Permainan video yang F2P akan memberi anda rasa tidak cukup.
Setiap barang yang unik dan sukar untuk didapati dan ada sesetengahnya begitu kuat sehingga menyebabkan anda terpaksa menggunakan duit.
Apa yang perlu dibuat untuk menangani taktik psikologi ini?

1.Tetapkan had bajet anda
Ukur baju di badan sendiri dengan menghadkan jumlah bajet.
2. Free-to-Play
Padan dengan nama F2P, tidak bermakna anda perlu mengeluarkan duit.
Betul berkemungkinan akaun anda tidak secantik mahupun sekuat akaun lain yang menggunakan wang.
Tetapi anda tidak mengeluarkan satu sen pun.
Apa yang penting permainan video yang anda main adalah menyeronokkan.
3. Kurangkan tekanan dengan mengelak.
Anda boleh mengelak dari menambah rakan-rakan anda yang banyak menggunakan wang.
Anda juga boleh mengelak dari melihat leaderboards yang sudah pasti akan membuat anda terasa ketinggalan.
Akhir kata mengetahui lebih baik dari tidak tahu.
Sebagai para pemain permainan video anda perlu bertanggungjawab dalam penggunaan wang anda supaya tidak membawa masalah negatif kepada diri sendiri mahupun orang lain.


Tales of Arise adalah permainan video JRPG baru dari francais Tales yang sudah bertahun-tahun disukai oleh ramai peminat. Saksikan video dari Summer Game Fest ini:

Seperti permainan siri Tales yang lalu, Tales of Arise adalah permainan aksi RPG. Tales of Aries menceritakan perbezaan dua dunia antara Dahna pada zaman abad pertengahan dan Rena yang maju. Rena dengan teknologi yang lebih hebat cuba menyerang Dahna untuk mendapatkan lebih sumber semulajadi dan juga membuat orang-orang di Dahna sebagai hamba.

Watak utama bernama Alphen dari Dahna dan seorang gadis bernama Shionne dari Rena bakal menghentikan perang ini dengan kerjasama antara meraka.
Tales of Arise kini boleh dipra-tempah di laman sesawang Bandai Namco untuk pelantar Playstation 4, Playstation 5, Xbox dan akan ada juga versi PC di Steam.


Masih ingat Digivice? Penulis teringat kenangan di zaman sekolah rendah. Seronok membela Digimon, beri makan, membuang najis sampaikan ia jadi popular pada penghujung tahun kerana saat itulah murid-murid diberi pelepasan untuk membawa gajet lain seperti Gameboy juga.
Permainan Tamagotchi turut popular pada ketika itu dan sehingga beberapa lama, Bandai Namco terus mengeluarkannya di pasaran dalam bentuk perkakasan.
Tapi zaman semakin canggih dan kebanyakan anak muda sekarang lebih suka jika permainan itu ada dalam telefon pintar mereka. Oleh itu, Bandai Namco baru-baru ini mengumumkan akan membangunkan permainan ini secara komersial bagi pengguna iOS dan Android, tahun depan.

Diberi nama Tamagotchi Forever, ia menampilkan karakter comel dalam tiga dimensi dan bukannya 8 bit seperti sedekad lalu. Dikatakan pengguna akan dapat berinteraksi dengan pemilik Tamagotchi lain, antara ciri baru akan diperkenalkan nanti.
Sebelum ini kita disajikan dengan permainan membela makhluk digital seperti Pou, Talking Tom tapi kali ini pastinya lebih menarik dengan dunia Tamagotchi yang penuh kejutan kepada peminat.
Untuk maklumat lanjut dan pendaftaran, boleh klik sini.


Urusan pembelian kredit permainan lebih mudah. Kini, kedai runcit beroperasi 24 jam KK Mart bekerjasama dengan UniPin untuk memudahkan pemain membeli tambah nilai kredit permainan.
UniPin merupakan syarikat menawarkan servis pembayaran kredit permainan terbesar di Indonesia. Melalui UniPin, pemain boleh beli kredit permainan mobile dan PC serta baucer permainan untuk Steam Wallet, PlayStation Network, Nintendo eShop, Xbox Live dan banyak lagi.
Ini membolehkan pelanggan untuk membeli tambah nilai permainan pilihan mereka di kaunter secara tunai tanpa perlu menggunakan kad debit atau kredit.
Sumber: hitechcentury
Kerjasama ini mengalu-alukan satu pertandingan tempatan e-sukan dipanggil sebagai UniPin KK SUPER MART Cup 2019 (UKK Cup) yang akan menawarkan pertandingan permainan Dota 2, Free Fire, PUBG Mobile dan Tekken 7. UKK Cup akan diadakan di KK Concept Store terpilih bermula dari September sehingga Oktober 2019.
Pemenang utama UKK Cup akan melayakkan diri secara automatik untuk bertanding dalam South East Asia Cyber Arena (SEACA) 2019 dianjurkan oleh UniPin bagi merebut hadiah terkumpul wang sebanyak RM600,000. SEACA 2019 akan diadakan pada 8 hingga 10 November 2019 di Balai Kartini, Jakarta Selatan.
Sempena pelancaran rasmi UniPin Malaysia dan KK Mart, pelanggan bakal menikmati 10% kredit tambahan semasa pembelian kredit UniPin bermula dari 7 hingga 21 September.
Untuk maklumat lanjut tentang UKK Cup, korang boleh ikuti Facebook KK Super Mart. Kalau korang tahu lebih tentang UniPin, korang boleh ikuti Facebook UniPin Malaysia.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Daripada permainan mini, Luigi’s Ghost Mansion di Wii U hingga Friday’s the 13th: The Game, berbilang pemainan tidak simetri menjadi salah satu cara untuk nikmati pengalaman seram bersama rakan-rakan.
Home Sweet Home: Survive adalah permainan seram tidak simetri yang dibangunkan oleh pembangun Thailand, Yggdrazil Group Public, dengan seorang pemain, sebagai seorang Specter yang menakutkan, akan menghantui empat Survivor.

Permainan ini adalah tambahan terkini untuk siri Home Sweet Home, di mana dua permainan pertama mereka adalah permainan seram untuk pemain tunggal. Pelbagai mitos dan lagenda Thailand dipamerkan sebagai latar permainan ini.
Specter memerlukan strategi untuk memburu empat Survivor di seluruh peta, memastikan tiada yang meloloskan diri dan supaya tidak dibunuh oleh Survivor. Setiap Specter memiliki statistik dan kelebihan tersendiri, dengan cara memburu yang pelbagai.

Manakala, empat Survivor perlu bekerjasama untuk menewaskan Specter. Setiap pemain juga mempunyai kebolehan unik untuk menyokong antara satu sama lain dan menang dengan mengadakan pelbagai jenis ritual di seluruh peta untuk menghapuskan Specter.
Home Sweet Home: Survive boleh didapati dengan Akses Awal di Steam sejak  8 Februari tahun ini dan mendapat kandungan baru dengan kerap.

Selain keseimbangan semula karakter, kemaskini server dan pembaikan umum, penambahan terbesar bagi kemaskini terkini ialah, peta baru seperti peta Swamp dan kawasan baru yang berdasarkan sebuah hospital terbiar dan tempat pelupusan sampah.
Harap kita akan melihat lebih banyak kemaskini permainan ini pada bulan-bulan akan datang. Anda boleh merasai pengalaman Home Sweet Home: Sruvive, di Steam.
Artikel ini diterjemah daripada IGN SEA. Untuk artikel penuh layari SINI.


Selepas berakhir peringkat liga MPL PH musim ke-9, dua pasukan yang pernah menjuarai musim keenam dan juga juara back to back gagal ke playoff.
Blacklist International dan juga Bren Esports tersingkir dan berita ini sangat mengejutkan penyokong kedua-dua pasukan ini.
Terdahulu, pasukan Blacklist International mengumumkan bahawa Wise dan V33 akan berehat dari arena kompetitif MLBB bagi memfokuskan waktu terluang dengan keluarga mereka.

View this post on Instagram

A post shared by MPL Philippines (@mpl.ph)

Perbezaan mata mereka dengan pasukan Omega Esports sangat ketara di minggu terakhir.
Pasukan RSG PH berjaya membuktikan mereka adalah pasukan terbaik peringkat liga dengan pengumpulan mata sebanyak 31.
Adakah anda juga menyangkakan perkara ini berlaku? Pasukan manakah yang akan muncul juara dan mewakili Filipina di MSC 2022 nanti? Kita bakal saksikan.


Selepas mengumumkan Wise dan OhMyV33nus berehat tempoh hari. Pasukan Blacklist International membawa masuk Kevier dan Eson ke dalam barisan pemain mereka.
Akan tetapi, Blacklist International gagal mengekalkan prestasi mereka seperti di M3 tanpa V33 dan Wise.
Ini menyebabkan mereka menjadi pasukan tercorot di dalam MPL PH musim ke-9 minggu pertama.
Menurut jurulatih pasukan Blacklist International iaitu BON CHAN, “Di MPL PH musim ke-7 dan ke-8, orang tua mereka ada di sana, V33 dan Wise merawat anak-anak mereka dengan baik kerana mereka mengikuti orang tuanya. Namun di musim ke-9, ianya berbeza kerana mereka ditinggalkan oleh orang tua mereka., ujarnya.
“Kerana mereka tidak boleh hidup dengan sendiri, maka ESON ada untuk memberikan mereka tunjuk ajar. Akan tetapi, ESON terlalu memanjakan mereka dan akan menyebabkan pasukan ini memakan diri mereka sendiri,” tambahnya.
Mampukah pasukan Blacklist International bangkit semula di minggu ini? Kita bakal saksikan.
Sumber: ONE Esports


OPI Esports sebelum ini menjadi buah mulut orang ramai apabila pendekatan mereka di dalam e-sukan Indonesia dikatakan keterlaluan. Mereka menerapkan tarian yang seksi menggunakan gadis yang dibawa masuk sebagai duta.
Kerap melakukan video Tiktok yang mengasyikkan, netizen Indonesia tidak bersetuju dan menganggap e-sukan akan tercemar nama baiknya oleh kerana isu seperti ini. Pengulas, Bro_pasta turut meluahkan kebimbangan beliau dalam isu ini.

View this post on Instagram

A post shared by Over Powered Indonesia (@opi.esports)

Selepas tular tentang isu ini hangat diperkatakan di media sosial, CEO OPI Esports meluahkan pendapat beliau tentang perkara ini. Menurut beliau, industri e-sukan itu sedang ‘meletup’ dan dana yang sedang dimasukkan ke dalam industri itu sangat banyak.
“Apakah pencipta kandungan yang lain (tarian) tidak dapat memperolehi manfaat di dalam e-sukan yang sedang ‘meletup’ sekarang ini? Menurut saya, ada baiknya jika kategori ini dapat digabungkan bersama e-sukan supaya maanfaat yang akan didapatkan akan lebih mendalam,” ujarnya.
Adakah anda bersetuju dengan kenyataan beliau ini? Ramai di antara netizen Indonesia tidak bersetuju dan menganggap bahawa e-sukan harus mementingkan prestasi pasukan dan membina nama baik di dalam industri itu.
Selain itu, mereka juga turut mengatakan bahawa ramai ibu bapa yang melihat tarian itu sebagai sesuatu yang buruk untuk bidang yang akan diceburi oleh anak-anak mereka.


Fortnite amat terkenal dengan memperkenalkan sensasi hangat terkini sebagai kandungan dalam permainanya. Baru-baru ini, Spider-Man menyertai permainan itu sebagai watak yang boleh dimainkan. Malah, The Rock juga diperkenalkan sebagai watak permainan itu. Kini, sebuah meme klasik yang dikenali ramai sudah dijadikan sebagai emote dalam Fortnite.
Tunak Tunak Tun oleh Daler Mehndi kini akan diperkenalkan di Fortnite untuk pemain semua. Berdasarkan tirisan yang tular di media sosial, ia bakal dilancarkan di Fortnite dalam masa yang terdekat, namun belum ada tarikh rasmi untuk tarian Bhangra ini.

Rupanya, perminataan untuk tarian hasil Daler Mehndi ini sudah lama berlegar di ruang internet. Ada yang menyatakan bahawa sudah 3 tahun sejak permintaan ini pertama dijumpai.

Setakat ini, tiada tarikh atau maklumat lain tentang kandungan lain yang bakal hadir ke dunia battle royale Fortnite.
Sumber rujukan: Dexerto


Bethesda umumkan tarikh rasmi Break-IT Early Test Application atau B.E.T.A Fallout 76 bersama-sama dengan trailer terbaru. Jom kita layan trailer pengenalan Fallout 76 di bawah:

Pengguna Xbox One akan menikmati beta Fallout 76 seminggu lebih awal berbanding platform lain iaitu pada 23 Oktober manakala PS4 dan PC akan jatuh pada 30 Oktober.
Oleh kerana Fallout 76 adalah game sepenuhnya online, korang memerlukan PlayStation Plus untuk main beta di PS4 dan Xbox Live Gold di Xbox One. Beta ini hanya dibuka untuk mereka yang sudah membeli pre-order Fallout 76.
Korang memerlukan ruang sebanyak 45 GB untuk download beta game ini. Pemain PC tidak perlu untuk download semula beta ketika Fallout 76 dilancarkan secara rasmi tetapi pemain konsol perlu download kembali versi pelancaran game survival RPG online ini pada November ini.
Menurut kenyataan FAQ bagi beta Fallout 76, beta ini diwujudkan sebagai satu bentuk ujian tekanan berterusan kerana game ini akan dimainkan secara online sepenuhnya dan cubaan untuk memuatkan seramai pemain mungkin. Tempoh beta ini masih lagi tidak dinyatakan tetapi Bethesda berkata permainan beta boleh mencapai empat ke lima jam.
Jadi, jangan terkejut kalau terserempak kesulitan (bug, crashes) ketika bermain beta Fallout 76 nanti!
Fallout 76 akan dilancarkan secara rasmi pada 14 November 2018 di PS4, PC, Xbox One. Fallout 76 di PC tidak akan berada di Steam tetapi hanya diedarkan melalui launcher Bethesda sendiri.
Sumber: Gamespot


Diablo II: Resurrected akan menjalankan sebuah beta tertutup pada Jumaat, 13 Ogos bagi pemain yang pra-tempah permainan ini dan beta terbuka akan bermula pada Jumaat, 20 Ogos.
Menurut Blizzard.com, ujian beta ini boleh dimainkan di semua konsol dan PC kecuali Nintendo Switch.
Xbox Live Gold diperlukan untuk pra-tempahan beta pada 13 Ogos ini, tetapi tidak ia tidak diperlukan untuk beta terbuka pada 20 Ogos. Manakala, pengguna PlayStation, anda tidak memerlukan PlayStation Plus untuk mana-mana beta.
Namun, kedua Xbox Live Gold dan PlayStation Plus adalah digalakkan untuk ciri berbilang pemain semasa pelancaran permainan nanti.

Dari Jumaat, 13 Ogos pada 10.00 am PDT (Sabtu, 14 Ogos, 1.00 am MYT) hingga Selasa 17 Ogos pada 10.00 am PDT (Rabu, 18 Ogos, 1.00 am MYT), sesiapa yang lakukan pra-tempahan Diablo II: Resurrected atau Diablo Prime Evil Collection, boleh mengambil bahagian di Early Access beta. Pemain boleh preload beta itu bermula 11 Ogos.
Dari Jumaat, 20 Ogos pada 10.00 am PDT (Sabtu, 21 Ogos, 1.00 am MYT) hingga Isnin, 23 Ogos pada 10.00 am PDT (Selasa, 24 Ogos, 1.00 am MYT), beta terbuka akan bermula tanpa memerlukan pra-tempahan. Preload untuk beta ini akan bermula untuk pemain konsol pada Selasa, 17 Ogos  dan pemain PC pada Rabu, 18 Ogos.

Kemajuan akan berlaku di antara kedua-dua beta, tetapi tiada kemajuan yang berlaku daripada ujian beta yang diadakan pada awal tahun ini. Cross-progression akan tersedia dalam tempoh kedua-dua beta tetapi pra-tempahan berasingan diperlukan semasa Early Access beta di setiap platform.
Untuk beta ini, tidak akan ada had tahap, namun, masih tiada kepastian sama ada progres beta ini akan dibawa ke permainan utama kelak.

Sama seperti beta sebelum ini, hanya Act I dan Act II yang boleh dimainkan. Kelas Barbarian, Amazon dan Sorcereress daripada beta itu juga boleh dimainkan di dalam beta kali ini, di samping kelas baru untuk beta kali ini, Paladin dan Druid.
Semasa pelancaran permainan kelak, kelas Assassin dan Necromancer akan tersedia, tetapi tidak semasa ujian beta.
Diablo II: Resurrected merupakan permainan pertama dilancarkan Activision-Blizzard, selepas kontroversi yang berlaku. Ia akan dilancarkan pada 23 September kelak. Selain itu, permainan Call of Duty juga akan dilancarkan pada musim luruh ini.
Artikel ini diterjemah daripada IGN SEA. Untuk artikel penuh sila layari SINI.


Permainan daripada francais Final Fantasy yang paling dinantikan, Final Fantasy 6 Pixel Remaster kini menerima tarikh pelancarannya.
Square Enix melalui ciapan di Twitter rasmi Final Fantasy mengumumkan tarikh pelancaran Final Fantasy 6 Pixel Remaster pada Februari 2022.

An update on the Final Fantasy VI pixel remaster.
For more information, including details on the additional pre-purchase items, please read: https://t.co/V5ebtbbRcg pic.twitter.com/48dg9lZGGB
— FINAL FANTASY (@FinalFantasy) December 21, 2021

Menurut pihak Square Enix, pelancaran permainan yang sepatutnya berlaku sekitar 2021, terpaksa ditunda ke 2022 untuk menambahbaik kualiti sementara melengkapkan proses pembangunan permainan itu.
Berikutan penangguhan ini, pihak Square Enix juga memberikan beberapa barangan tambahan bagi mereka yang melakukan pra-pembelian, seperti runut bunyi khas dan latar hias bertemakan siri Final Fantasy Pixel.
Artikel ini diterjemah dan disunting daripada IGN SEA.


Hari ini dalam persidangan E3 2019, Square Enix umumkan yang Final Fantasy: Crystal Chronicles remaster akhirnya akan dilancarkan ketika musim sejuk tahun ini.
Ia akan menerima pembaharuan seperti visual, kandungan baru dan juga rakaman suara. Korang juga boleh bermain permainan ini secara dalam talian ataupun mod multi-pemain offline sehingga empat orang di PS4, Switch, iOS dan Android.
Ia menceritakan tentang empat rakan yang mengembara dalam karavan untuk mengumpulkan minyak misteri bagi kristal dalam usaha mempertahankan dunia dari Miasma – satu kuasa jahat yang akan meragut dunia.
Ikuti kami di Facebook dan Instagram.


Seleksi game eksklusif PlayStation dibangunkan oleh Quantic Dream iaitu Heavy Rain, Beyond: Two Souls dan Detroit: Become Human bakal dikeluarkan untuk versi PC buat julung kali pertama.
Perkara ini direalisasikan apabila Quantic Dream tidak lagi bersama Sony selepas menerima pelaburan besar daripada Netease dan melancarkan game mereka ke PC khas di Epic Games Store.

Heavy Rain mengisahkan seorang bapa bernama Ethan Mars harus berhadapan dengan ujian The Origami Killer yang menculik anaknya dan harus menyelamatkan anak sebelum lemas dalam air hujan. Heavy Rain bakal dilancarkan terlebih dahulu pada 24 Jun 2019 dan korang boleh cuba dulu demo yang akan berada di Epic Games Store pada 24 Mei ini.
Kemudian, Beyond: Two Souls akan mengeluarkan demo pada 27 Jun dan bakal dilancarkan pada 27 Julai 2019. Beyond: Two Souls mengikuti kisah Jodie Holmes dilakonkan oleh Ellen Page dilahirkan dengan kuasa mistik dipanggil sebagai Aiden yang mana membolehkan dia melalukan kuasa telepatik dan berkhidmat untuk organisasi rahsia.
Detroit: Become Human dilancarkan khas untuk PS4 tahun lepas menceritakan tentang jalan hidup tiga android dengan latar belakang berbeza iaitu Markus (android menjaga pelukis terkenal), Connor (android khas untuk membantu penyiasatan polis) dan Kara (android suri rumah tangga) dalam dunia yang membenarkan manusia dan android hidup bersama.
Dari kiri: Detroit: Become Human, Heavy Rain dan Beyond: Two Souls
Game ini masih belum mendapat tarikh rasmi untuk kedua-dua demo dan game penuh. Demo akan dikeluarkan dalam sekitar musim panas manakala game penuh akan hadir ketika musim luruh.
Korang boleh buat pra-tempah di Epic Games Store untuk ketiga-tiga game sekarang dan Detroit: Become Human dapat diskaun 50% sempena Epic Mega Sale. Namun, harga-harga di Epic Games Store masih belum ditukarkan ke Ringgit Malaysia seperti gedung Steam.


Nampaknya tarikh pelancaran untuk Mass Effect: Legendary Edition telah ditiris oleh dua gedung jualan permainan video di Asia Tenggara. Permainan tersebut dikatakan akan dilancarkan pada 12 Mac tahun ini.
Maklumat ini didedahkan oleh Shopitree yang bertapak di Singapura dan GSShop yang bertapak di Indonesia. Kedua-dua gedung ini mengiklankan tarikh pelancaran dan juga harga jualan permainan tersebut.

Udah ga sabar buat lihat petualangan Commander Shepard menjalani kehidupan baru dalam resolusi super tajam, framerate lebih cepat, dan peningkatan visual yang indah ?
 Yuk Pre Order Mass Effect Legendary Edition di Outlet GSSHOP terdekat kamu..
Jangan sampai ketinggalan ya 😉 pic.twitter.com/sCNxsurLFx
— GSSHOP (@GSShopID) January 11, 2021

Jika maklumat yang didedahkan adalah tepat, nampaknya Mass Effect: Legendary Edition akan dijual pada harga sekitar RM249.
Penulis ingin menegaskan bahawa semua ini bukan maklumat yang diumumkan oleh Bioware atau Electronic Arts (EA) sendiri. Oleh itu, ada kemungkinan maklumat di atas tidak begitu tepat.
Ikuti kami di Facebook dan Instagram.
Saksikan kami di YouTube.


Pemain sudah menunggu pelancaran PUBG New State sejak akhir ujian alpha kedua yang berlangsung sekitar sebulan yang lalu. Seperti yang diketahui oleh peminat dan pemain, Krafton akan menyertakan banyak ciri unik dan memanfaatkan teknologi pencahayaan global dan peningkatan grafik yang ketara.
Kebelakangan ini, tarikh pelancaran yang asalnya dinyatakan sebagai 3 Oktober sudah diubah ke tarikh yang belum diumumkan. Namun, peminat yang bermata tajam mungkin menyedari satu tarikh baru di Apple App Store.

Seperti yang terlihat dalam gambar di atas, tarikh pelancaran PUBG New State yang dijangka di Apple App Store kini dinyatakan pada 31 Oktober. Dengan penundaan ini, tempoh menunggu para pemain dipanjangkan sedikit. Kini, pemain perlu menunggu sekitar satu bulan untuk menikmati permainan baru dari Krafton.
Walaubagaimanapun, harus diingat bahawa ini hanyalah tarikh anggaran dari Apple App Store dan Krafton belum mengumumkan tarikh pelancaran rasmi untuk judul battle royale generasi hadapan ini. Krafton juga menyatakan bahawa mereka merancang untuk melancarkan permainan pada separuh kedua tahun 2021.
PUBG New State sudah meraih lebih 40 juta pra-pendaftaran dan kini bilangan itu kian berkembang. Permainan ini juga antara sebuah permainan yang mampu mengubah paradigma tentang permainan mudah alih atas beberapa sebab yang dibincangkan di artikel ini.


Berpeluang terbang ke negara Eropah bagi menggapai cita-cita mengulas atau menjadi hos kejohanan e-sukan pastinya menjadi impian ramai orang.
Bagi Natasha Hashim atau TashBunny, peluangnya menjadi hos kejohanan VALORANT Champions Tour (VCT) Asia Pasifik peringkat peluang kelayakan terakhir (last chance qualifier) adalah satu pengalaman berharga sepanjang kariernya.
Bercakap kepada penulis, Tash berkata dia tidak sangka boleh menjejakkan kaki ke pentas antarabangsa.
“Menjadi salah seorang ahli panel dan sebagai satu-satunya wanita dari Malaysia adalah satu penghargaan besar buat saya. Tak pernah dalam hidup terfikir untuk ke pentas antarabangsa.
“Malah, peluang berada bersama barisan talent lain di fasiliti Riot Games iaitu Project Stryker di Dublin, Ireland adalah satu pengalaman yang luar biasa,” katanya ketika dihubungi MyGameOn.
Tash bersama pengulas. Foto: Twitter @_tashbunny
Tash berkata, pengulas yang lain sememangnya penuh dengan inspirasi.
“Ramai yang hadir dari negara berlainan dan mereka membawakan tahap pengulasan dan persembahan yang berbeza. Sedikit sebanyak saya boleh belajar dengan mereka juga.
“Bagi saya yang paling mencabar bagi kejohanan ini adalah tahap keyakinan diri. Ini adalah kali pertama di pusat Riot Games bersama pengulas antarabangsa jadi saya sedikit gementar. Saya ingin lakukan yang terbaik!,” katanya.
Tash juga tidak terlepas berhubung dengan keluarga dan kawan-kawan menerusi panggilan video.

LOOK WHO I RAN INTO IN IRELAND!!! pic.twitter.com/knrISnbarE
— Tashbunny ✨VCT APAC 2022 (@_tashbunny) August 1, 2022

Ketika ditanya siapa inspirasi dalam bidang pengulasan dan pengacaraan, Tash berkata dGon adalah individu yang menjadi inspirasi buatnya.
“Dia mempunyai pengalaman sangat luas bekerja dengan Riot dalam League of Legends, Wild Rift dan kini VALORANT.
“Kejayaannya adalah satu ‘standard’ yang saya letakkan dan ingin capai. Bertemu dengannya secara bersemuka sangatlah seronok,” katanya lagi.
Akhir sekali, Tash berkata, dia mengatakan kekuatannya dalam bidang pengacaraan terutamanya VALORANT adalah dengan menggabungkan hiburan dan informasi.
“Saya rasa ini adalah satu kemahiran sukar disempurnakan tapi saya masih cuba belajar untuk menjadi mahir,” akhirinya.
Jika anda ingin mengikuti perjalanan TashBunny sebagai hos di VCT APAC LCQ, ikutinya di Twitter @_tashbunny
Selain mengulas VALORANT, Tash juga pernah mengulas PUBG Mobile (PMPL), Free Fire (MCP Majors) dan menjadi pencipta kandungan Galaxy Racer.


Bahang hari pertama minggu kedua Kejohanan Majors MCPS musim keempat masih terasa apabila aksi berbalas emote pada hujung pusingan permainan dilakukan oleh beberapa pemain.
Antara yang mencuri tumpuan adalah pemain AV Radicals dari Filipina, AV.Winee bertindak spontan dengan melakukan emote FFWC Throne kepada pemain senegara iaitu BH.Marc di kawasan Ski Lodge.
Tindakan itu seolah-olah ingin memberi amaran kepada pasukan Bloody Head walaupun kawasan itu adalah kawasan mendarat yang sering menjadi pilihan pasukan itu.
Di samping itu, aksi itu mendapat perhatian pengulas, Fawwaz Sehaimi (Soultann) dan Radzi Rahman (Ikuto) yang menganggap hal ini sesuatu yang menghiburkan dalam Kejohanan Majors.

Peminat tempatan juga terlihat saling memberikan komen dan pendapat masing-masing yang bercampur baur berkaitan situasi itu.
Sementara itu, salah seorang pemain pasukan Expand, Xroyy juga sempat melakukan aksi emote Pirate’s Flag kepada pemain Orange Esports yang sudah dijatuhkan dalam pertempuran satu melawan satu.
Bagi komuniti Free Fire khususnya MCPS, aksi emote ini sudah menjadi kebiasaan kerana dianggap sebagai mencabar lawan supaya lebih berhati-hati ketika bertemu dan pada masa yang sama menjadi suatu hiburan dalam permainan.
Mengimbau kembali kejadian yang sama pernah terjadi, iaitu pada Siri Cabaran Free Fire Malaysia (FFCs) musim pertama ketika pemain Argon My, Chill yang cuba memberi amaran kepada Geek Fam dengan menggunakan emote Pirate’s Flag.


Gamers Hideout merupakan antara kedai menjual game dan barangan gaming terkenal di Malaysia yang juga mengadakan jualan Black Friday bermula pada 23 November sehingga 25 November 2018.
Black Friday Sale di Gamers Hideout menawarkan potongan harga sebanyak RM120 untuk game popular yang dilancarkan pada tahun ini seperti Assassin’s Creed Odyssey, Marvel’s Spider-Man, Fallout 76 dan banyak lagi. Terdapat juga tawaran game Nintendo Switch serendah RM100 sahaja dan korang boleh jimat duit sebanyak RM50 untuk pembelian Pokemon Let’s Go.
Bagi yang teringin untuk dapatkan PS4, masa inilah paling sesuai kerana korang boleh dapatkan konsol PS4 dengan pengjimatan sebanyak RM300. Jika korang suka mengumpul koleksi istimewa (Collector’s Edition) untuk Dynasty Warriors 9 (RM199) dan SoulCalibur VI (RM359), Gamers Hideout turut ada!
Jom kita lihat game dan barangan gaming menarik terlibat dalam Black Friday Sale di Gamers Hideout.
Konsol PS4 Bernilai RM1,149
PlayStation 4 Pro dan PlayStation 4 Slim
Untuk dua hari, konsol PS4 Slim 500GB dikurangkan harga menjadi RM1,149 manakala PS4 Pro 1TB juga mendapat tawaran sama iaitu dijual RM1,499. Kedua-dua konsol menyediakan fungsi sama tetapi terdapat sedikit perbezaan antara konsol dicipta oleh Sony ini terutamanya dari segi prestasi, storan game, sokongan visual 4K dan harga.
PS4 Slim adalah versi baru lebih tipis berbanding konsol asal PS4 dan ini sesuai bagi mereka mahu berjinak-jinak untuk main konsol PS4. PS4 Pro pula untuk mereka yang mahu menikmati pengalaman bermain game dalam visual berdefinisi tinggi 4k dan main lebih banyak game dengan ruang storan 1TB. Namun, jangan risau, korang boleh tambahkan lagi ruang storan untuk kedua-dua konsol secara manual dengan external hard disk drive (HDD).
Harga Murah Untuk Game PS4 Serendah RM50

Bukan itu sahaja, korang boleh dapatkan tawaran murah game PS4 untuk dimainkan di PS4 baru korang. Sayangnya, tiada tawaran untuk Red Dead Redemption 2 tetapi berikut adalah game PS4 dikeluarkan tahun ini yang korang harus main di PS4!

Marvel’s Spider-Man – RM169
God of War – RM139
FIFA 19 – RM119
PES 2019 – RM139
Hitman 2 – RM179
Call of Cthulu – RM99
SoulCalibur VI – RM189
Fallout 76 – RM119
Assassin’s Creed Odyssey – RM159

Korang juga boleh dapatkan game PS4 popular sepanjang zaman yang dikategorikan sebagai PlayStation Hits seperti Horizon Zero Dawn (RM99), Crash Bandicoot (RM99), The Last Guardian (RM39) dan banyak lagi.
Pokemon Let’s Go Eevee & Game Nintendo Switch Kurang Dari RM100

Gamers Hideout memberi tawaran berbaloi untuk pemilik konsol Nintendo Switch dalam penambahan koleksi game mereka. Game terbesar Nintendo Switch (tunggu Super Smash Bros. Ultimate pada bulan Disember nanti) untuk tahun ini semestinya Pokemon Let’s Go Eevee & Pikachu dilancarkan pada 15 November lepas.
Jualan Black Friday ini hanya menawarkan potongan harga untuk versi Eevee sahaja. Jadi, pastikan korang membuat kajian dulu versi Pokemon Let’s Go mana korang suka kerana ada sesetengah Pokemon eksklusif untuk versi tertentu. Sebagai contoh, Oddish, Sandshrew and Growlithe hanya muncul di Pokemon Let’s Go Pikachu manakala Bellsprout, Vulpix, and Meowth adalah untuk Pokemon Let’s Go Eevee.
Berikut adalah senarai game Nintendo Switch yang mendapat potongan harga:

Pokemon Let’s Go Eevee Standard Edition – RM169
Pokemon Let’s Go Eevee + Poke Ball Plus Bundle – RM429
Octopath Traveler – RM179
Splatoon 2 – RM199
Bayonetta 2 – RM159
Megaman 11 – RM89
Arms – RM169

Aksesori Gaming Dengan Potongan Harga RM200
Kalau korang tengah mencari headphone, speakers, keyboard atau mouse baru, Gamers Hideout mengadakan jualan besar-besaran untuk pelbagai jenama aksesori gaming seperti Razer, Sony dan HyperX seperti headphone D.Va Razer MEKA (RM279), beberapa jenis speaker Sony SRS bermula dari RM389 dan banyak lagi.
Pastikan korang membuat pembelian jimat dan cermat! Korang boleh kunjungi tiga cawangan Gamers Hideout di seluruh negara atau layari laman rasmi mereka dan laman Facebook untuk maklumat lanjut.

Untuk tawaran hebat untuk game digital bagi PC dan konsol sempena Black Friday ini, korang boleh usya koleksi jualan game PC dan jualan game di PlayStation Asia Store!


Dokumentari yang dinanti-nanti komuniti Dota 2 seluruh dunia, True Sight akhirnya akan menerima tayangan perdana pada 28 Januari ini di Berlin, Jerman. Ini pertama kali Valve menayangkan dokumentarinya secara terbuka kepada peminat yang boleh membeli tiket.

True Sight memperlihatkan kembara juara The International 2019, OG menuju kemenangan ke atas barisan pemain Team Liquid yang kini dikenali sebagai Nigma. Kali ini, pemain OG dan Nigma akan membuat kemunculan di acara itu dan peminat mungkin berpeluang untuk mengambil gambar dan ada sesi berkenalan.
Acara itu juga dihoskan oleh OD Pixel, Fogged, Kaci dan SirActionSlacks.

True Sight – The International 2019 — World Premiere on January 28, 2020 in Berlin, Germany. Join @ODPixel , @Foggeddota , @KaciAitchison and @SirActionSlacks live or tune in from home on SteamTV and Twitch. — https://t.co/ZgIeavAuvn #TrueSight #Dota2 pic.twitter.com/bPfLSXG4i4
— Wykrhm Reddy (@wykrhm) January 3, 2020

OG adalah pasukan Dota 2 pertama menjuarai kejohanan dunia berturut-turut. Sebelum ini mereka berdepan banyak dugaan apabila kehilangan Ana yang berehat sekejap, ditambah lagi dengan Fly yang meninggalkan organisasi itu, menyebabkan N0tail kehilangan rakan karibnya.
Ikuti kami di Facebook dan Instagram.
Saksikan kami di YouTube.
Ikuti kami di Facebook dan Instagram.
Saksikan kami di YouTube.


Sebuah lagi pasukan daripada Liga League of Legends Eropah, Team BDS, sudah bersedia untuk menghadapi musim 2022 dengan memperkenalkan barisan roster utama mereka.

Brand new identity, brand new roster. We are here to #ChallengeTheGame pic.twitter.com/5VV6UmbvGK
— Team BDS (@TeamBDS) December 20, 2021

Bagi barisan musim baharu, Team BDS membawa masuk bekas pemain Fnatic, Adam yang akan bermain di posisi top laner, selain dua pemain FC Schalke 04 iaitu Nuclearint dan LIMIT.
Team BDS juga membawa masuk dua pemain daripada Liga Perancis (LFL) iaitu xMatty dan Cinkrof bagi melengkapkan komposisi pasukan.
Berikut ialah barisan utama Team BDS bagi menghadapi LEC musim 2022:

Adam “Adam” Maanane – Top Laner
Jakub “Cinkrof” Rokicki – Jungler
Ilias “NUCLEARINT” Bizriken – Mid Laner
Matthew “xMatty” Coombs – Bot Laner
Dino “LIMIT” Tot – Support
Fabian “GrabbZ” Lohmann – Ketua Jurulatih
Christopher “Duffman” Duff – Pembantu Jurulatih

Kejohanan LEC 2022 dijadualkan akan bermula pada pertengahan Januari ini dengan LEC Spring Split.
Sumber: Dot Esports


Team Bosskurr harus memenangi perlawanan pada hari ini untuk meningkatkan peluang mereka ke peringkat playoff. Namun begitu, lawan mereka adalah Suhaz Esports, salah satu pasukan yang konsisten ketika ini.
Suhaz Esports menunjukkan mereka adalah salah satu pasukan yang harus disegani. Draft yang ditunjukkan pasukan Suhaz Esports lebih baik pada perlawanan pertama.
Baxia dan Kimmy memberikan tekanan yang hebat kepada Team Bosskurr. Pasukan Suhaz Esports menyerlah dan mendapatkan kemenangan.
Perkara yang sama berulang pada perlawanan kedua, pasukan Team Bosskurr tidak dapat menahan damage yang begitu tinggi dari Lunox dan Beatrix.
Meskipun Team Bosskurr berjaya mendapatkan Lord pada saat akhir. Mudah sahaja Lunox meratakan pasukan Team Bosskur dan mereka terus push ke arah crystal untuk mendapatkan kemenangan bersih 2-0.
Pasukan Team Bosskurr harus memenangi perlawanan pada minggu hadapan bagi melayakkan diri ke peringkat lower bracket playoff.


Team Bosskurr harus memenangi perlawanan kali ini menentang Orange Esports bagi mendapatkan slot ke playoff MPL Malaysia musim kelapan.
Orange Esports adalah juara bagi kumpulan A dan permainan mereka sangat konsisten ketika ini. Bosskurr harus berusaha dengan bersungguh-sungguh bagi memenangi perlawanan.
Perlawanan pertama tidak memihak kepada Team Bosskurr, mereka diasak oleh Leomord yang dimainkan LinkEzaa. Burst damage yang dikeluarkan LinkEzaa sangat tinggi dan sangat sukar untuk di counter.
Selain itu, isonic yang menggunakan Natan memberikan tambahan firepower kepada pasukan Orange Esports dan Team Bosskur harus akur dengan kekalahan pada minit ke-10.
Perlawanan kedua pula menyaksikan kedua-dua pasukan tidak mempunyai kelebihan antara satu sama lain sehingga pasukan Team Bosskurr berjaya mendapatkan Luminous Lord pada minit ke-15.
Squpoz berjaya mengawal pasukan Orange Esports di base mereka menggunakan Alice dan akhirnya Orange Esports berjaya ditumbangkan.
Seterusnya, kedua-dua pasukan harus berlawan di pusingan penentuan kalah dan menang di perlawanan ketiga.
Pasukan Team Bosskurr mengalami kesukaran pada minit awal permainan apabila Sonic dikawal oleh pasukan Orange Esports untuk mendapatkan buff.
Bosskurr terus bersabar dan bermain dengan berdisiplin untuk mengejar objektif. Lunox dan Alice yang mula menonjolkan kekuatan mereka di akhir permainan akhirnya berjaya mendapatkan kemenangan untuk Team Bosskurr.
Mereka akan layak ke playoff jika Red Esports gagal menewaskan pasukan RSG MY seketika nanti dan tidak perlu memainkan pusingan tiebreaker.


Perlawanan pertama di peringkat playoff menyaksikan pasukan Suhaz Esports akan bertemu dengan pasukan Bosskurr di lower bracket. Pasukan yang kalah akan disingkirkan di peringkat ini.
PERLAWANAN PERTAMA
Pasukan Bosskurr lebih agresif dan mengatur corak permainan mereka dengan lebih baik di dalam pertarungan. Mereka mempunyai Hayabusa dan Khufra yang boleh memulakan pertarungan. Manakala pasukan Suhaz menggunakan paquito sebagai jungler untuk memberikan burst damage yang tinggi.
Hayabusa dan Feathered Air Strike dari Pharsa berjaya memberikan pasukan Bosskur kelebihan di dalam pertarungan. Setiap kali pertempuran berlaku, kedua-dua hero ini memberikan tekanan yang sangat tinggi kepada pasukan Suhaz Esports.
Pasukan Suhaz terpaksa bermain dengan pasif dan menjaga gerak langkah mereka supaya tidak kecundang di dalam pertarungan. Kesemua turtle berjaya menjadi milik pasukan Bosskurr setiap kali ia muncul. Team Bosskurr berjaya mendapatkan kemenangan pertama selepas tekanan yang terlalu berat diberikan oleh mereka pada minit ke-14.

PERLAWANAN KEDUA
Pasukan Bosskur meneruskan perlawanan kedua dengan menggunakan draft Sun sebagai jungler. Mereka akan memfokuskan fasa late game dengan draft ini. Manakala pasukan Suhaz menggunakan Lancelot yang akan memberikan burst damage yang tinggi pada minit awal dan pertengahan permainan.
Pasukan Suhaz Esports terus diganggu untuk farming mendapatkan buff. Perbezaan gold pada minit ke-5 sudah mencecah 2 ribu yang berpihak kepada pasukan Bosskurr. Momentum yang baik diteruskan oleh pasukan Bosskur untuk mengawal peta dan mengambil Lord pada minit ke-10.
Bosskurr terus memberikan tekanan kepada Suhaz dan berjaya menghancurkan kesemua inhibitor turret pasukan lawan itu pada minit ke-12. Team Bosskurr akhirnya berjaya mendapatkan kemenangan pada minit ke-14 selepas asakan demi asakan diberikan kepada pasukan Suhaz Esports.

Dengan kekalahan ini, pasukan Suhaz Esports akan tersingkir dari MPL MY musim kelapan. Team Bosskurr akan terus mara ke peringkat seterusnya dan akan bertarung dengan pasukan yang tewas di perlawanan ketiga hari ini iaitu Orange Esports atau Geek Fam.


Tinggal tiga minggu saja lagi musim liga MPL MY musim ketujuh dan nampaknya Team Bosskurr ingin terus bangkit mendaki ranking.
Mereka memperkenalkan Tacuz yang kini akan menjadi pemain utama pasukan tersebut.
Foto: Team Bosskurr
Setakat ini, Team Bosskurr berada di kedudukan tercorot kumpulan B dengan hanya satu saja set kemenangan.
Kemasukan ini pastinya menunjukkan Team Bosskurr komited untuk melakukan perubahan dan menggunakan lineup yang terbaik di baki liga MPL.


Pasukan Bosskurr dan Geek Fam memulakan perlawanan pembukaan di peringkat playoff hari kedua. Hanya 1 pasukan yang akan melayakkan diri ke peringkat seterusnya. Mampukah pasukan Bosskurr menewaskan Geek Fam? Kita saksikan perlawanan pada hari ini.
PERLAWANAN PERTAMA
Mom dari pasukan Bosskurr cuba menganggu Maima mendapatkan orange buff namum beliau terkorban selepas dikejar oleh Maima. Geek Fam gagal mendapatkan objektif oleh kerana peta yang dikawal pasukan Bosskurr. Bosskurr terus bermain agresif dan mengambil kesemua buff pasukan Geek Fam.
Perbezaan gold pada minit ke-8 untuk kedua-dua pasukan sudah mencecah 4 ribu dengan memihak kepada pasukan Bosskurr. Lord berjaya diambil dengan mudah oleh Team Bosskurr pada minit ke-10 dan berjaya menghancurkan kesemua inhibitor turret pasukan Geek Fam. Team Bosskurr kemudiannya menamatkan permainan pada minit ke-15.
PERLAWANAN KEDUA
Pusingan kedua kali ini berbeza dengan perlawanan pertama untuk pasukan Bosskurr. Geek Fam lebih kuat di bahagian draft, Sonic mengalami kesukaran untuk farming berbanding Ling yang digunakan Maima. Pasukan Geek Fam terus mengawal peta dan tidak memberikan peluang kepada Bosskurr untuk bernafas.
Lord pertama berjaya diambil pasukan Geek Fam dan berjaya menjatuhkan 2 inhibitor turret pasukan Bosskurr. Pasukan Bosskurr harus melakukan pertahanan dan mencari peluang untuk comeback di dalam perlawanan kedua ini. Geek Fam menunggu Luminous Lord muncul dan terus melakukan serangan ke atas Luminous Lord dan menamatkan permainan pada minit ke-14.
PERLAWANAN KETIGA
Perlawanan penentuan untuk kedua-dua pasukan akan diketahui di perlawanan ketiga ini. Kedua-dua pasukan berbalas serangan di antara satu sama lain. Namun begitu keadaan mula berubah selepas Xorn berjaya menggunakan ejector ke atas Sonic dan menumbangkan beliau pada minit ke-9. Geek Fam mengambil peluang itu untuk mengambil Lord yang pertama memandangkan pasukan Bosskurr tidak ada retribution untuk mencuri Lord.
Selang beberapa minit kemudian, pasukan Geek Fam berjaya mendapatkan Luminous Lord pada minit ke-14 untuk menamatkan permainan. Kekuatan dari Luminous Lord berjaya menghancurkan kesemua inhibitor turret pasukan Bosskurr dan mereka terus mendapatkan kemenangan pada minit ke-16. Kemenangan ke atas pasukan Bosskurr akan menyingkirkan pasukan itu dan Geek Fam terus mara ke peringkat seterusnya.


Organisasi e-sukan yang bertanding di Liga Profesional Mobile Legends (MPL) MY musim kesepuluh, Team Caracal memberi bayangan terdapat ramai pemain baru dalam roster kali ini.
Menerusi sebuah hantaran IG Story semalam, Team Caracal mengatakan kebanyakannya adalah pemain baru.

Katanya risiko pasti ada untuk MPL kali ini memandangkan ada ramai pemain baru.
“Tapi jika kita tak ambil yang baru, macam mana mereka mahu ke peringkat lebih tinggi,” tulisnya.
Malah, Caracal menulis yang pemain kali ini adalah dari pasukan tier 2 dan mereka akan membuktikan kemahiran di musim liga nanti.
Akhirnya, Caracal mengatakan akan ada banyak kejutan kepada peminat kelak.
Siapa yang akan menjadi pemain baru pasukan ini nanti? Sama-sama kita nantikan.
Terdahulu, ramai pemain Team Caracal yang bermain di MPL MY S10 kini menyertai pasukan lain dan ada yang masih mencari pasukan.
MPL MY S10 akan memulakan pusingan kelayakan pada awal bulan ini.


Team Caracal adalah salah satu pasukan pilihan yang kini menuju ke peringkat akhir kategori Mobile Legends di Malaysia Esports Championship (MEC) 2021-2022 yang akan berlangsung pada 7 Januari ini.
Mereka kini berada di kedudukan lapan teratas iaitu suku akhir dan bakal berdepan skuad Cyduken. Difahamkan, skuad lawan mempunyai pemain hebat seperti Abey Gaming.
Ketika ditanya persiapan mereka menuju MEC, wakil Caracal berkata, mereka sudah berlatih sebanyak mungkin.
“Untuk gameplay dan keserasian pemain-pemain, kami sudah berlatih selama lapan hingga 12 jam sehari.
“Ini bagi memudahkan kami untuk mengadaptasi dengan patch terbaru MLBB,” katanya.

View this post on Instagram

A post shared by Team Caracal (@team_caracal)

Wakil itu juga berkata, mereka sudah ada gaming house di Melaka.
“Kesemua pemain tinggal bersama dan berlatih bersama-sama,” katanya.
Team Caracal terdiri daripada:

Muhammad Aiman Mohamad Abas – Aim
Ealtond Rayner – Lolealz
Mohd Norhadim Yusup – LinkEzaa
Izme Haqeem Hamsjid – Kaizer Kim
Jamil Nurolla – Zaraki
Ahmad Ali Huzaifi Abdullah Hazawi – Leixia
Muhammad Azam Ahmad – Neo
Ajwad Mohd Yusof – Kuja (jurulatih)

Mereka adalah gabungan bekas pemain Orange Esports, Team Bosskurr dan RSG MY.


Pasukan misteri sebelum ini yang membuat kejutan di media sosial, Team Caracal kini sudah rasmi mendedahkan barisan pemain mereka.
Dalam satu hantaran Instagram @team_caracal sebentar tadi, kita dapat kenali wajah-wajah ini yang pernah main di Liga Profesional MLBB (MPL) MY musim kelapan.

View this post on Instagram

A post shared by Team Caracal (@team_caracal)

Team Caracal terdiri daripada:

Muhammad Aiman Mohamad Abas – Aim
Ealtond Rayner – Lolealz
Mohd Norhadim Yusup – LinkEzaa
Izme Haqeem Hamsjid – Kaizer Kim
Jamil Nurolla – Zaraki
Ahmad Ali Huzaifi Abdullah Hazawi – Leixia
Muhammad Azam Ahmad – Neo
Ajwad Mohd Yusof – Kuja (jurulatih)

Mereka adalah bekas ahli pasukan RSG Malaysia, Team Bosskurr dan Orange Esports.
Baru-baru ini, Team Caracal berjaya mendapat gelaran naib juara dan membawa pulang RM4,000 dalam kejohanan Esports Championship sempena 100 Hari Aspirasi Keluarga Malaysia.
HomeBois pula berjaya bergelar juara dan membawa pulang RM6,000 dalam kejohanan itu.


Pasukan Mobile Legends, Team Caracal nampaknya sedang mencari pemain-pemain baru yang akan melalui proses percubaan.
Dalam satu hantaran InstaStory, mereka menyertakan kriteria-kriteria bagi menyertai pasukan itu.

Syarat-syarat menyertai Team Caracal:

Mythical Glory dengan 1,800+
18 tahun ke atas
Boleh tinggal di Melaka
Hero pool yang besar
Mempunyai kemahiran mikro dan makro yang baik
Mempunyai disiplin dan adab yang baik

Pendaftaran bermula hari ini hingga 13 Jun dan proses percubaan akan bermula pada 15 Jun.
Nak daftar? Klik LINK ini.
Sebelum ini, kesemua pemain Team Caracal tidak lagi bersama organisasi itu.
Malah, jurulatih mereka, Kuja kini bersama RSG MY.


Team Caracal memasuki arena kompetitif Mobile Legends dengan penuh semangat di musim kesembilan. Mereka berjaya melayakkan diri ke peringkat liga selepas memenangi perlawanan menentang Team Haq Academy dengan skor 2-1.
Namun begitu, selepas perjalanan mereka tamat di dalam kedudukan empat terbaik di musim kesembilan, Team Caracal mengumumkan kesemua pemain mereka terbuka untuk sebarang perpindahan pasukan.
Ramai netizen dan peminat ingin tahu siapakah gerangan pemain yang akan mengisi kekosongan Team Caracal untuk musim ini. Di dalam satu perkongsian Instagram story oleh Team Caracal, mereka mengumumkan barisan pemain mereka terdiri dari semua orang baru.

Mereka juga mengumumkan kesemua pemain lama sudah tidak lagi bersama organisasi dan mengucapkan selamat maju jaya kepada bekas pemain lama mereka.
Pasti saingan MPL MY musim ke-10 ini akan lebih sengit dengan kehadiran pemain-pemain baru ini. Nantikan pengumuman rasmi dari Team Caracal tidak lama lagi.
Sumber: Team Caracal


Perlawanan merebut slot kedua MPL MY musim ke-9 menyaksikan Team Caracal akan bertemu dengan pasukan THQ Academy.
Kedua-dua pasukan mempunyai skor yang seri dan mereka akan bertarung di perlawanan ketiga untuk menentukan siapakah akan mendapat slot kedua.
Linkezaa mendapat hero kegemaran beliau iaitu Alucard, mudah sahaja mereka mengawal permainan di perlawanan terakhir ini. Team Caracal bermain dengan sangat agresif untuk menghentikan pergerakan THQ Academy.
Team Caracal terus mengambil objektif untuk memberikan mereka kelebihan ke atas pasukan lawan. Turtle berjaya dikawal dan turret berjaya dimusnahkan.
Di dalam minit ke-8, sudah 6 turret berjaya dijatuhkan oleh Team Caracal.
Mereka teruskan memberi tekanan dan akhirnya pasukan THQ tidak berdaya untuk mempertahankan base mereka.
Tahniah diucapkan kepada Team Caracal, mereka membuktikan mereka adalah pasukan yang layak untuk bermain di MPL.


Baru-baru ini Garena Free Fire sudah membuat satu pengumuman mengenai soft-play dilakukan oleh Team Enigmax yang melanggar peraturan pertandingan.
Pengesahan video juga ada sebagai bukti kepada kesalahan pemain-pemain itu.

Tiga pemain itu ialah EMX.SOULJA, EMX.Slumber2 dan EMX.Lohnsem yang juga menyalahgunakan bug gloo wall yang dilarang mengikut dalam buku peraturan.
Ditambah lagi tiga pemain itu pula tidak menghadiri perlawanan yang patut mereka sertai.
Penggunaan bug ini melanggar bahagian buku peraturan MCP Majors 2.2.1 (Softplay), 3.5.1 (Tidak hadir dalam perlawanan) dan 3.6 (bug dalam permainan) dan set peraturan pengesahan video.
Garena membuat keputusan untuk membatalkan Team Enigmax dari kejohanan dan semua kemenangan mereka ditarik.
EMX.SOULJA, EMX.Slumber2 dan EMX.Lohnsem juga dikenakan ban untuk menyertai kejohanan e-sukan rasmi Free Fire selama 6 bulan dan akan berakhir pada 17 Mac 2022 ini.
Garena juga berpesan semua pemain pro mestilah berlaku profesional dan menjadi teladan kepada masyarakat.


Pemenang bagi pusingan kelayakan Liga Profesional Mobile Legends: Bang Bang (MPL) Singapura musim kedua dimenangi oleh Team Flash dan Impunity SG.
Kedua pasukan ini akan menyertai ALMIGHTY, EVOS SG, Explorer, Kingsmen, Notorius Villains dan RSG SG untuk musim liga yang akan berlangsung pada 11 September ini.
Lapan pasukan tempatan ini akan bertanding dengan format tiga terbaik (BO3) semasa musim liga nanti yang akan mempertandingkan hadiah sebanyak SGD$100,000.
Pertandingan ini akan diadakan secara offline di The Gym selepas mengikut peraturan dan nasihat daripada kerajaan Singapura pada 15 Oktober hingga 17 Oktober.
Juara dan pemenang tempat kedua akan layak untuk bersaing di kejohanan dunia, M3 pada Disember nanti.
Selain itu, pasukan Team Flash dan Impunity akan bersaing sekali lagi untuk PVP Esport Singapore Finals pada 4 September ini. Juara akan mewakili Singapura untuk PVP Esport Regional Finals pada Disember.
Untuk menyaksikan pertandingan ini berlangsung, saksikan setiap hujung minggu bermula 11 September ini di saluran Youtube Mobile Legends: Bang Bang, platform strim PVP Esports dan Saluran 113 Singtel TV Sports.
Untuk maklumat lanjut, sila layari SINI.


Team Flash berjaya menjadi juara di kejohanan akhir WCS 2022 selepas membelasah pasukan dari negara Taiwan Flash Wolves dengan skor 4-0.
Pasukan League Of Legends:Wild Rift dari Vietnam itu berjaya menunjukkan gaya permainan yang sangat berbeza dari pasukan-pasukan yang lain.
Perjalanan Team Flash sangat lancar, malah pada perlawanan akhir menentang Flash Wolves, Team Flash sama sekali tidak memberi belas kasihan kepada pasukan lawan dan berjaya mendapatkan kemenangan bersih.
Kita dapat lihat bahawa penguasaan permainan, disiplin, objektif dan persediaan perang Team Flash sememangnya tersusun seperti yang dirancang.
Dengan kemenangan mereka, Team Flash berjaya membawa pulang wang tunai sebanyak AS$32,000 (RM140,000).
Sementara itu, Flash Wolves harus akur di tempat kedua dan membawa pulang wang tunai sebanyak AS$27,000 (RM118,000).
Empat pasukan teratas iaitu Team Flash, Flash Wolves, RRQ, dan BRU, akan mewakili Asia Tenggara dalam Wild Rift Icons, pertandingan antarabangsa paling berprestij untuk permainan mudah alih Wild Rift.
Sebagai juara WCS Finals, Team Flash sudah memperoleh ‘slot’ ke peringkat kumpulan Icons manakala tiga pasukan lain akan bermula dari peringkat play-in.
Sumber: Liquipedia


Perlawanan penentuan untuk slot terakhir Kejohanan Dunia M4 menyaksikan Team Haq dan Orange Esports akan bertarung di antara satu sama lain.
Team Haq berjaya mendahului skor 2-1 setakat ini dan mereka hanya memerlukan 1 sahaja lagi kemenangan untuk mara ke peringkat akhir bagi menentang pasukan Todak yang menunggu mereka.
Namun begitu, pasukan Orange Esports tidak mudah mengalah dan mereka cuba untuk memberikan saingan terbaik di perlawanan keempat.
Orange Esports menukar strategi dengan memberikan tekanan kepada Exp Lane.
Mereka sedar bahawa Esmeralda akan menjadi satu ancaman yang besar kepada mereka di fasa akhir permainan.
Akan tetapi, Team Haq bijak mengawal situasi dengan melakukan rotasi bagi mendapatkan objektif dengan menumbangkan turtle.
Team Haq meneruskan dominasi mereka selepas memenangi perlawanan di minit ke-9.
Lord berjaya didapatkan dengan mudah oleh Team Haq namun push bersama Lord kurang berjaya akibat Minnn ditumbangkan sewaktu cuba untuk membuka peta.
Pertarungan di Lord Pit pada minit ke-17 menyebelahi Team Haq dan mereka mengambil peluang untuk melakukan push dan memenangi perlawanan.
Syabas diucapkan kepada Team Haq, mereka menjadi pasukan kedua untuk mewakili Malaysia ke Kejohanan Dunia M4 pada bulan Januari nanti.
Team Haq akan bertemu dengan Todak pada esok hari bagi menentukan pasukan manakah menjadi juara MPL MY musim ke-10.
Foto: MOONTON Games


Ramai yang tertanya-tanya siapakah kelibat pemain yang menggunakan nama Cola dalam kelayakan MPL MY S10 antara Team Haq dan Pasukan Rahasia hari ini.
Pemain goldlaner itu pun tidak dikenalpasti oleh pengulas-pengulas disebabkan identitinya yang dirahsiakan sehingga kini.
Jurulatih Team Haq, Khairul Azman Mohd Sharif (Pabz) mengatakan dalam satu siaran langsung Instagram hari ini, yang mana mereka akan mengumumkan pemain kelima itu kemudian.
Dalam pusingan kelayakan tadi, Cola memainkan Wan Wan dan juga Irithel. Kemahirannya menggunakan dua hero itu wajar dipuji.
Sebelum ini, ketika bersama Orange Esports, Valenz yang menjadi marksman. Namun, kontrak tamat dan Valenz kembali ke Orange.
Siapakah pemain kelima Team Haq ini? Kita bakal ketahui tak lama lagi.
Team Haq adalah pasukan pertama yang layak ke MPL MY S10 di mana mereka akan bermain dalam musim liga.


Penyandang juara MPL MY, Team Haq kini berada di dalam zon penyingkiran selepas tamatnya minggu ketiga.
Hal ini adalah selepas kekalahan 2-0 terhadap pasukan baru iaitu Madness Esports.
Walaupun turun dengan barisan juara ketika musim ke-10, namun Madness Esports berjaya melakukan counter draft terhadap Team Haq.
Madness Esports tampil dengan draft yang sama dan hanya menukar hero di Exp Laner mereka.
Bukan itu sahaja, pemilihan Diggie di dalam kedua-dua perlawanan merencatkan draft bekas juara MPL MY itu.

Akhirnya, Madness Esports mengutip 3 mata berharga sekaligus keluar daripada zon penyingkiran.
Team Secret yang masih tiada mata dan tewas semua perlawanan pada minggu ketiga menemani Team Haq di zon penyingkiran.

Team Haq bakal menghadapi tugasan yang berat pada minggu keempat apabila mereka akan berlawan dengan dua pasukan yang mula menjumpai rentak iaitu Team Lunatix dan Red Esports.


Selepas pasukan MAB Esports mendapat slot ke MPL tempoh hari, kini pasukan Orange Esports harus mencari barisan pemain baru mereka.
Di dalam sebuah video perkongsian mereka sebentar tadi, kelihatan pasukan Orange Esports mengacah pemain baru mereka.

View this post on Instagram

A post shared by Orange Esports (@orangeesportsteams)

Di penghujung video itu, ada logo pasukan Team Haq dan juga pemain musim kelapan mereka iaitu Valenz.
Apakah pendapat anda tentang pengumuman ini? Adakah pasukan Orange Esports mampu menjadi juara untuk musim kali ini? Kita bakal saksikan.


Team Haq mengumumkan kerjasama dengan Axis Esports Club dalam menghadapi Liga Profesional MLBB (MPL) MY musim kesembilan.
Mereka bagaimanapun hanya buat kenyataan ringkas dan tiada lineup penuh diumumkan.

View this post on Instagram

A post shared by Team Haq (@teamhaqmy)

Mereka akan mengambil slot yang dimiliki oleh Mikey yang berjaya memenangi pusingan kelayakan tak lama dulu.
Nampaknya bekas pemain Orange Esports, Minn dan Mann juga ada menyertai Axis kali ini.
Adakah anda juga menjangkakan perkara ini berlaku? Dapatkah Team Haq menjadi pencabar baru buat pasukan veteran MPL yang lain? Kita bakal saksikan.


Lima orang yang berada di dalam Team HAQ bakal meninggalkan pasukan mereka bagi pasukan MLBB dan FIFA.
Pemain-pemain itu adalah Zeno, Nuar dan Syam yang juga pemain profesional bagi pasukan MLBB.
Zeno bermain sebagai posisi roamer dan Nuar sebagai tank.

View this post on Instagram

A post shared by Team Haq (@teamhaqmy)

Syam pula bermain sebagai support bagi Team HAQ.

View this post on Instagram

A post shared by Team Haq (@teamhaqmy)

Bagi FIFA pula, Ismir dan Draco meninggalkan Team HAQ.

View this post on Instagram

A post shared by Team Haq (@teamhaqmy)

Ismir sebelum ini adalah antara ahli paling awal bersama Team HAQ bersama-sama Amtuah sejak awal penubuhan Team HAQ.
Manakala Draco juga lama bermain untuk liga dan kejohanan FIFA 22 bagi Team HAQ sebagai rakan pasukan Ismir.
Kesemua pemain-pemain di atas banyak berjasa untuk Team HAQ.
“Selamat tinggal bukanlah pengakhiran, ini bermakna kita akan berjumpa lagi,” dari Team HAQ.


Pasukan Orange Esports sangat kuat di musim liga, mereka masih memegang rekod tanpa kalah setakat minggu keenam.
Mereka akan bertemu dengan Team Haq pada perlawanan terakhir hari ini. Di perlawanan pertama, Orange Esports mengalami kesukaran untuk menhadapi Team Haq.
Valenz diganggu oleh Lylia dan juga Lolita dari mendapatkan farm yang cukup. Sementara itu, Stormie sukar untuk mendapatkan objektif dengan gangguan yang diberikan oleh Team Haq.
Team Haq yang berjaya mengawal peta dan objektif mendapatkan kelebihan untuk mereka menamatkan permainan. Pasukan Orange Esports gagal untuk mempertahankan base mereka pada minit ke-17.
Perlawanan kedua diteruskan dan pasukan Orange Esports sekali lagi gagal mendapatkan momentum mereka seperti minggu-minggu sebelumnya.
Team Haq melakukan rotasi dengan sangat pantas dan penggunaan Way of The Dragon yang baik oleh Minnn memberikan kelebihan kepada Team Haq.
Selain itu, Garyy yang menggunakan Dyrroth bermain dengan sangat cemerlang dan mengutip 9 kill setakat minit ke-12.
Walau bagaimanapun, pasukan Orange Esports dan terus bertahan untuk menunggu Team Haq melakukan kesilapan.
Garyy yang cuba menangkap Valenz menyebabkan pasukan Orange Esports mula mendapatkan momentum mereka.
Kesilapan demi kesilapan yang dilakukan oleh Team Haq dan kehilangan Luminous Lord menyebabkan mereka tewas di perlawanan kedua.
Perlawanan ketiga menyaksikan Team Haq bermain dengan lebih berjaga-jaga dan tidak memaksa pertarungan ke atas Orange Esports.
Mereka cuma fokuskan objektif dan oleh itu mereka berjaya mendapatkan kemenangan pada minit ke-17.
Rekod tanpa kalah Orange Esports sebanyak 9 kali kini berjaya dipecahkan oleh Team Haq.
Foto: MOONTON Games